Laimp4 - Interview - ABC Salai Tawna\nInterview Dr. Salai Tawna (ABC)\nCung Bik Ling (Pa Bik)\nSalai Tawna (TN)\nPa Bik (PB)\nPB: U Tawn, na rian lakah biaruahnak caan ttha na ka tenh piak khawh i tampi na cung ah kaa lawm. Bia le hla kong ah tam nawn hal duh mi kan ngei ko. A hal zia kan thiam lonak ah hngakchia biahal in zong kan hal ko lai. Hgalh ka duh ngai mi kong an si pin ah kan Chin miphun caah tthahnem thil na tuahmi rian a si ti ka ruah caah ti tu in ka theih piak thiam cia ko law.\nPB: A hmasa bik ah a tu lio na umnak ram theih ka duh ko!\nTN: Switzerland ram ah kan um.\nPB: Ka upa na min kan hngalhnak a sau cang. Nangmah te lawng um maw na si ko rih, asiloah innchung he um dah na si cang? TN: Um..Pathian hi a rak ttha hrim. Pathian samhrisih mi nupi ka ngei ve cang. Ka hnakruh a tlau mi kha Swiss ngaknu nih a rak ken ziar diam ai. PB: Asitak, na hnakruh tlau mi him le bawm te in na hmuh khawh cang tinak a si cu. Khoi kaa khua le ram ah dah na va hmuh cu! TN: England ram ka um lio in ihmu le aa duh kan si. PB: Zei ti in dah a min auh khawh a si lai? TN: Kan i tthitum hlan cu na ngalh bantuk in Western pawl an family name an ken ning in Christina Imhof a si naan, a tu ahcun ka family min ah “Eng” ka laak ning in Christina Eng a si. PB: Hnaptawh hmang mi tete hoi hna nan ngei cang maw? TN: Tefa kan ngei deuh rih lo. PB: Nifa pawcawmnak lei rian ttuan mi ah zei tuah cem bik mi dah na ngeih khawh?\nTN: Fulltime in sianginn/school kai ka si rih ruang ah felfai in rian tlaih mi ka ngei lo. A caan ah part-time in Limerick University, Limerick, Northern Inreland ah visiting music lecturer rian ka ttuan pah. PB: Na kai/cawn mi hi zei konglam (subject) set bik dah a si?\nTN: A tu i ka cawn mi cu Mirang holh in Ethnomusicology an ti. Biafang dang in (in another word) non-Western music ti a si. Western pawl si lo in non -Western pawl, mi dang, phun dang, phun pakhat khat nih ngeihmi an Pipu hla le rimawi hei ti pawl cawn le hlatchuah (research) tuah hi asi deuh bik. PB: Hi bantuk kong tiang phan in a cawng mi kan (Union of Burma) ram chung ah an um ka hngal rih hna lo. Ka rak in hngalh ning ah nang cu chanthar hla phuah/sak/- thiam le ttingtang tum a thiam le a huam ngai mi in kan hngalh ttung. Asinan, atu ah hi lei kong (pupa hla le tum mi ttingttang ringawn phun pawl) thengtheng te hi zei ruang ah dah na cawn duhnak chan asi ti mi kan i hal hlan ah, na chuahnak, kan ram na um lio i na sianginn kainak khua, na rak tthannak khua le ram hngalh ka duh ko!\nTN: Chinram, Falam peng, Satawm khua ah ka chuak. Sianginn/School ka kai ning kong hun chim ahcun kanmah chan lio Kawlram ah biapi deuh i ruahmi catang (standard) pawl; Tang cheu, Tang li (4),Tang riat(8),Tang hra (10) le University ka rak kai nak khua tu hi vun in chimh pah in chim chih ka duhmi cu, Chin/Laimi nih hngakchia zohkhenh ning le cawnpiaknak phunglam ttha kan ingeih bang in, ka Pa nih kum 5 ka si ah rak ka thih taak ko hmanh seh law, ka chuah pi u le nau le an innchungle (nupi/và) le cingla rualchan dangdang nih theih tawk chuah in an ka zohkhenhnak le an ka bawmnhnak thawng in ka sianginn kai ning cu hi ti hin a si. (i). Tangcheu: A,B,C cawn kaa thawknak khua cu Halkah khua a si. Cu lio ca a kan chimtu cu sayamah Mah Zing, Saya Pa Ni Hu (late) a Nu a si. Thil mak le ro pui tiah ka ti mi cu, Halkha holh in le Halkha khua ah ca cawn hram kaa thawk hi a si. (ii).Tang 4:\nFalam peng, Tuibual (Tibual) khua in tang 4 ka awng. Kan khua Satawm in Tuibual khua hi mel 2 hla ah a um i, ke tein nifa sianginn kai kan rak ithawh tawn.\n(iii).Tang 8: Tang 8 Thantlang ah ka passed. (iv).Kawl Bible Sianginn:\nRangoon, Insein Kawl Bible School ah kum khat Bible ka cawng bal. Hi sianginn cu Kawl holh deuh lawng in cawnnak asi i, Kawl holh zong ka thiam hnawh phah. Cu nih Kawl holh in hla phuah thiam khawhnak tiang a ka bawmh mi hi Pathian remruat ngai a si ko.\n(v). Tang 10:\nPathian zaangfahnak in Rangoon, Insein ah tang 10 ka passed i, 1985 kum ah B.A cu Rangoon Arts and Science University in ka lim (graduated).\nPB: Asingai, kum zeizat hrawng na ti in dah hla phuah/phan hi na rak ithawk cang ? TN: Aa…. Hla phuah hei ti ah hla pitling ngai cu an si lo naan, kum 13/14 vel ka ti hin keimah ichuah pi mi holh Duhlian dialect in hla phuah kaa thawk cang. PB: Lai lei kan sining ahcun cu lio hrawng cun ngaknu leen zong na rak ithawh kho cang tinak asi hnga mu ? TN: Lai khuate ah um ka si ve dangai ah, kan khua ko ah cun ngaknu leen kan rak bai ngai. Asinaan ngaknu chawn ngam ngaingai ttung lo in hin nungak leen cu kan rak ithawh kho nagi ve. Kan ule pawl kuak mei sawh piak le ti suah tu le takhmeh piak (massage) tu deuh kan rak si. Ngaknu inn ah zan sau/tlai nawnpi tiang thut ve kan duh ko zong ah, hngakchia pawl, nungak inn ah sau tuk tthut i tim hlah u, ttin cang u tiah an kan ti ahcun, e ti`n kan ttin ve tawn.\nPB: Kan (Chin) holh ngeih mi in Pathian/Zun/Ram-hla tam nawn phuahmi cu an um leen ve ko cang naan, Kawl hla phuah thiam bel an tam lo, a sak bel kan huam ngai hna. Mizoram um kan unau pawl bel khi, Vai (Hindi) hla naak in Mirang (English) le anmah hla an uar in an sa deuh ngai. Khikhi a ruang zei cem dah a si hnga tiah na ruah ve? TN: Good thinking and good question! Early 70s tiang vel ah khan cun Chin pawl hi Kawl hla phuah kan hmang tak lo. Mah dialect deuh cio in, asilole mi dialect in maw, tahchunhnak ah, Falam nih Halkha le Mizo hla etc. le Mirang (English) hlasa deuh cu kan rak si. Asinaan 1970s kum hrawng vel khan Kawl/Burmese movie music, Burma Broadcasting Sevice (BBS) thawk in Kawl contemporary music le Kawl sterio music kan ti mi pawl kha Chin mino rual tampi sin ah a rak laar ngaingai in hmun luah hram aa thawk. Cu ruang ah kanmah Chin/Lai hla le Mirang hla pin ah Kawl hlasak uar hram kan i thawk i, cu in kan hlaphuah thiam pawl zong nih Kawl hla an vun phuah pah lengmang in a lang.\nMizoram a um kan unau pawl sining vun chim ahcun, bia le hla ah le phun humhalhnak lei ah zohchunh awk tlak ngai an si ka ti ngai ve tawn. An nih cu hlan pipu chan lio te in hlasak/zai a duh ngai mi an rak si. An nih cu common language an ngeih khawh pin ah, bia le hla ah le an phun humhalh duhnak thinlung nih an duh mi le an lungleen zawng le a ttha an ti mi hmun khat ah an fun ter khawh tik ah, an hla nih an sin ah hmun a ngei i an inuamh pi khawh mi khi asi.\nCun, Mirangram Welsh le England in an sin a phan hmasa mi missionary hna nih Pathian kong lawng si lo in halsak ning dan tonic sol-fa tha tein le thiam tak in an rak chimh mi hna an si cang i, Hindu hla naak cun Mirang hla cu an nih caah ngeih nuam deuh a si mi nih khin, Mirang hlasak an uar phah naak a chan asi, ti deuh ngai in ka hmuh.\nPB: Union of Burma ram chung um kan Chinmi hna lakah Kawl hla phuah thiam le hla phuah tam pawl ah na tel lai tiah ka zumh. Hlasak thiam le hla phuah thiam nih kan miphun nan cercawi ko. Chinpyi Yeh Ahlah (Kawl holh in) hrimhrim hi cu ka uar ngaingai. Atu lio kan ram sining le muithlam a ning tein a lang kho, na hla in. Asinaan kawl holh in phuahmi ram hla kan ngeih khawh mi a tlawm ngai rih. Hi hi chanthar mino hlasak/-phuah thiam kan ingeih mi hna pawl uar ci an si theng lo caah maw asi hnga ?\nTN: “Chin Pyi Yeh Ahlah” ti in phuah mi hla a ttha tiah na ka lawmh piak i kaa lawm ve. Taktak ti ah cun a tu lio tthangthar kawl hla phuah thiam mi nih kan ruahnak leng in ram hla an phuahmi a um leen ko da kaw. Tahchunhnak ah: Salai Sun Ceu, Salai K.Ling Maung, Thawn Kham, Sih Zang nih chuahmi Album (kawl dan in: series) ah dawh ngai in an phuahmi ram hla tthattha an um ko.\nPB: Kawl/Chin/English holh in na phuah mi hla hi fung zeizat vel dah asi cang ?\nTN: Kawl / Chin / English leh instrumental pieces pawl he tel in fung 100 zakhat cu a si cang lai.\nPB: Kan Chinmi diarhmun incun chanthar hla le ttingttang (modern song/music) a sa le a tum hram a thawk mi hna lakah chan-u asiloah chan-lai mi ahcun na tel ve hnga dah?\nTN: Na zumh ning le kaa ruah ning an i khat kho ngai. Asi e, Chin Pop music era ahcun chan lai mi ka si ve ko lai dah. PB: Na hngalh mi hna lakah aho dah chan-u mi deuh cu an si hna hnga ? TN: Chan u deuh ti i chim hna ding cu an tam naan, Chin hla a sa mi ah an nih deuh ti i hun chim ding cu: John Rush Thawng (Halkha),Clifford Van Thang (Halkha), Biak Ceu (May Myo), Theu Mang Za Suan (Tedim), Bung Kung (Southern Chin State), Sui Thluai Thang (Falam), Florence Ning Khaw Hau (Tedim), Sally Ku Man Cing (Tedim), Tin Tin Htun (Halkha), Sian Za Mang (Tedim).\nKawl hla singers a sa hmasa tu pawl dawt deuh ah: Clifford Van Thang (Chin Kalay Phah Win), San Mawi, Biak Ceu (May Myo), Salai Sun Ceu, Thuah Aung, John Tin Zam, Thiam Lian etc. PB: Hla phuah thiam le ttingttang tum tima in hgalh na si. Cu lo ah a dang music band/groups ah tel in na tum balnak a um maw?\nTN: Kaa telnak cu a tam ko. Music groups: Vul Mawi, Zan Lai Ni, Lel Thang, Lungler Sang Zel i dinh mi Ding Di ti pawl ah kaa tel ve tawn. PB: Kawlram chung chanthar ttingttang tum thiam an ti mi hna lakah, kan Chinmi pakhat hnih cu an itel pah lengmang ve naan, Chinmi lawngte tel in Rangoon khuapi kawl lakah music band a diarh kho mi cu nan mah lawng nan si rih ko rua dah ka theih tiang ah cun! TN: A si ko rua tiah ka ruah. PB: Nan music band min nan sak hnawh duh chan bik naak na ka chim kho hnga maw? TN: Kan music band min ca ding ah hin zei dah a ttha hnga ti ka rak ruat ngai. Kan hngalh cio bang, ringawn (music) lei a duh mi (musicians) pawl nih kan ram le miphun caah bia le hla, an rimawi he rian an ttuan kho ve ti hi ka hmuh in ka pom mi cu a si bak. Cu ti in kan music band zong nih hin ram le miphun caah ttingttang rimawi he theih tawk in ttan la ve u si, kan dir ve ti mi zoh ter nak ah: Duhlian dialect in "Amawi Ber Chinram (ABC)"= Advand Beatiful Chinland ti in kan hung dir ve. Cuti in kan band symbol caah (i) Chin national birth-Vakok (hornbill) lu le (ii) Tingtang key merhnak (tuner) kan hman.\nVakok lu nih hin kan ram le miphun caah Vakok bang in zumh tlaak kan si ding a si ti mi a langh ter. Tingtang key merh nak (tuner) nih, zei bantuk caan zong ah izophan kho in, a ho hawi miphun hmanh he rem le rual te in le dik tak in kan dir ve ding a si tinak a langh ter duh. PB: Min ttha tuk a rak si mu. Phaisa le caan tam ial nan rak seng lai dah?\nTN: Kan nu le kan pa, u le nau rualchan cingla bawmhnak in le har ngaingai in phiasa ngeih lo bu he University kai kan si hlei ah full-time students kan si hna tik ah, kan music band ca i a herhnak ah phaisa hman ding kan ngeih lo mi nih lam tampi ah hma sawnnak a kan donh ngai tawn. Mirum, phaisa ngei mi nih bamwh le ttan pi tu kan ngei lo. Cu ruang ah kan band caah caan tam tak seng in ttan kan rak la ve. Pathian zaagfahnak in cu dirhmun phan kho ding in kan kal pi khawh ve i lawmh a um ngai ko kan ti ve. PB: Chin miphun aiawh kho in music band nan rak dirh khawhmi cu lawmh awk taktak nan si ko. Nanmah music band nih aho hlasak thiam ( kawl/lai- mi ) hlaphel chuah kho tiang in nan rak tum piak khawhmi hna tah an um ve maw?\nTN: An um ve ko. Min ngei deuh le a lar deuh ti mi ahcun Kawl hla ah: Aung Naing (Nuai Soe ye ce nat de), Shai Aung (Na sin ba la), Soe Win Htun (Be loe hmah ma thin ba beh),Tint Tint Htun (for TV: Ba Kan Lan), Kyaw Swe Htoo (A hlah ka bar, Cuai Mah), Aung Mang & friends (Pathian hla: Heavenly Dove Vol.1), Salai K.Ling Hamhung (Sui pyi daw hmiau daing wai). Chin- Lai-Mizo hla: Lungler Sang Zel & Ding Di, Za Hlei Thang (late) Mu pi bang in), Thang Sian Khai (Pathian hla Vol.1 & 2), Biak Hnuna (Pathian hla Vol. 2), C. Luri (Vol.1. Tlai tla eng, Vol.2. Chun chawi loh), Zasangliani (Vol.1.Raltiang ram) etc. Chin Popular Pop Groups a dirh hmasa tu pawl : The Kontiki (Cliford Van Thang and friends = The Blue Star) Halkha, 1972 – 80\nZodi (Tahan) 1975 –late 1999 vel First Album : Dam lai Pial ral, 1977\nVulmawi 1976-1985 kum tiang . First Album : Raldawna leh Tumchhingi, 1976\nABC = Amawi Ber Chinram (Rangoon) 1978-1989. First Album : Kuat Cia Mu (in Burmese) 1979\nDing Di, Lungler Sang Zel nih dirh mi, kum fiang in ka chinchiah ti lo natein 1979(?) kum hrawng a si rua\nSalai M (Tahan) 1980 -1986 tiang vel. First Album : Ka Nunnak Par Mawite 1982\nLengtong Music Group (Tedim) 1980-1995\nKawl hla Album siam mi hna lakah a tuah hmasatu pawl cu:\nSan Mawi, s/o Dr. Ni Khuai (late) -1975 Salai Sun Ceu, First Album - 1975 Chin Kaley Pha Way, Cliford Van Thang - 1978 Thuah Aung, John Tin Zam, Thiam Lian. First Album - 1976 Salai K.Ling Mawng, First Album - 1983 Kawlram Band min thang ah a tel kho mi :\nSalai Za Lian Bass - Guitarist, Access 1973 - 1987\nSalai Khin Maung Thant - Bass Guitarist, Iron Cross : early 90’s - present Cin Kham Pum - Bass Guitarist, Emperor : early 90’s – 2000 tiang vel PB: Takatu Tint Tint Htun cu mintami (actress) minthang ngai an ti mi kha asi ko lo dah mu! Nanmah Lai (Chin) mi kut chuak bak asi tinak asi cu? TN: Asi ko, a mah Tint Tint Htun hrimhrim nih Kawl magazine interview naak ah "Ca ma yeh let uu saya kah Salai Tawna phit ba de.." = Music a ka chim hmasa bik tu cu Salai Tawna a si" a ti bang, na ti bang in Chin pawl kut chuak a si ti khawh ding a si ko.\nPB: Lai(Chin)mi tampi nih kawl hla hi ziak ngai in kan sak khawh ngai ve. Kawl duh le Lai duh aa khat ko tinak maw asi hnga? TN: Hla sak kongkau ah, Kawl duh le Lai duh aa khat maw? ti mi naak hmanh in, Kawl naak in Chin/Lai mi nih miphun dang a si mi hla ah fawi le awl deuh in sak khawhnak talent kan ngei kho. E.g. Kawl, Vai, Sap, Chinese, Japanese or Korean etc. hla pawl hi sak kan duh mi hla a si phawt ahcun nal deuh in kan sak khawh thiam mi hi thil mak pakhat cu a si.\nPB: Kan ram (Union of Burma) ram chung i hlaphuah thiam le hlasak thiam na uar mi hna lak ah aho khi dah an si hna hnga? TN: A si e, ni le thla le kum le caan an liam in aa thlen lengmang ve bang, a mah le a chan zul in hla sak thiam le hla phuah thiam zong a thar an hung chuak lengmang ve i, hla lenh ka thawk kaa hrawng, kanmah pawl chan lio mi deuh ti i hun chim hna ah cun: Lairam ah hla phuah thiam, hla bia (words) dawh le ttha a phuah kho ka ti mi, keimah hrimhrim zong nih ka phuah ter tawn mi, Halkha khua hlun, Farhrual sang ah a um mi Pu Biak Nawl hi Halkha dialect in talented hla phuah thiam tak ka ti mi a si.\nKawl hla phuah Pop & Comtemprary era ahcun Dr. Sai Kham Lik, Salai Sun Ceu, Thuah Aung te pawl hi ka uar hna. Lai hla sa ah cun Tin Tin Htun (Halkha), Lalenkawli, Lalhlunmawii, Salai Sun Ceu le Kawl hla ah cun Sai Htii Sai te pawl hi ka uar ngai mi hna cu an si.\nPB: Hawi lung a sur ter kho ngai mi "Kan caan tha vial caan tha vial te, au leen zong ah zei san a tlai lo, dawt mi nang tel lo cun" ti hla halkha holh kalning tein na phuah khawh zianing hi a mak ko. Hi tluk hla ttha phuah kho ding ahcun thin le lung kuai cikcek hmasa ta aho hnga, kei ahcun.Cu bantuk diarhmun tiang zong phan in na rak tuar bal dik maw? TN: Aaa..nang hi ka ruah naak leng in hla lei zong na rak thei ngai e. Fak cu na um ko. Chan thar mino pawl holh hman ning in cun, “i all round ve hle” a nih hi. PB: Na bia nih ka lung a ka tor ter cawlh. Ngaknu helhnak hla fung khat tal tum thiam ding in na ka chimh hmasa ta lo ahcun ttingttang he ngaknu leng ngam ding ka si lai lo hih. Kan hal mi cu vun ka peh piak tthan ko?\nTN: A hlei in a tu na vun tar langh mi hla ka phuah ti na hngalh mi hi thil mak cu a si ko. Hi hla hi 1982 June thla, Rangoon, Alone ka u le Saya Roberth Thawg Hlei te inn in University ka kai lio i ka phuah mi a si. Ruah lo leng pi in Halkha dialect hmannak khua le hmun ah a laar in hawi nih an duh. Asinan cauk le tape ah a phuahtu min fiang in record tuah mi a um lo ruang ah ruahnak in `an nih phuah mi a si` tiah an ti men tawn. A tu ah nang nih a phuah tu dik tak na vun tar langh mi hi "Song writers` rights" na support tinak a si i lawmh a um ngaingai. Mah hla he zawn in thin le lung kuai cikcek hmasa ta aho hnga na ti mi ah hin..Uumm.. "thin le lung kuai cikcek vaal" ka rak si bal ve ko e. Tam tuk cu chim ti hlah usih. PB: Pakhat, kan Chin hawi unau pawl nih chanthar hla an phuahmi hi a tam deuh cu lungkuainak hla le tthennak hla deuh ngawt an si rua tiah ka ruah. Lunghno a fawimi miphun kan si caah maw asi hnga, hi hi? TN: Na ruah ning, na theih ning le na bia hal ning hi a thuk ko. A si tak ngai, kan hla hi aa duh mi pawl an lungleennak, ingeihnak hla le itthennak hla an tam kho ngai. Na chim bang, hlan lio Pi le Pu chan i bia le hla le tuanbia (folktales) kan ngeih mi pawl zoh (study) ah hin, Hlado (Vahla) ti lo ahcun lungleennak hla le ngaihchiatnak (melancholy music) hla an tam. Cu ruang ah lung a leng kho ngai mi, zuun a ngai kho mi miphun ti awk in aa um kho ngai. PB: Ka ruah mi pakhat rih ah, Asho Chin kan unau hna chim lo ahcun, kan Chin unau pawl hlasak thiam, hlaphuah thiam le ttingttang tum thiam kan in ngeih mi hna lakah, Laitlang (Chinland) ah chuak le tthang deuh ngawt nan si hna. Kawlram (Kawl lak) chuak le tthang mi Chin unau chung in hla le ttingttang lei ah min a thang mi an um ka hngal hna lo. Umnak ti le khuaram nih a ngeih i maw asi hnga? TN: A si tak, ka hngalh khawh deuh mi in vun chim ah cun, Kawlram pumpi ah hlasa min thang a lar hmasa Laimi ah cun Bu Bu Han (Tony Handly, a nu Chin dik tak, a pa Mirang), tingtang tum thiam ah Za Lian (Victor Raj, a nu Chin dik tak, a pa Hindu medical Dr.) hi ka hngalh mi hna cu an si ko rua.\nPB: Hlasa pawl nih kan aw sang/ttha deuh seh ti an duh ahcun si (bing, sechoh, zu etc.) phun tling an ding an zu tawn ti an chim ka hngalh ttheo. Kan hnu kan ram lei na va tlun ah mi pa khat hla (Album) chuah aa tim i, zing fatinte a tlik pi / excercise a tuah pi ti thawng ka theih. Hlasak le Tlik aa mil/saing nak ka hngal kho lo. Zei dah san a tlaihnak a um? TN: Ei..nang hi, bia na va thei kho ve. A si ko, 2003 April thla ah khan, ka hawi pa, kan ABC singer Kyaw Swe Htoo nih new Album, Rangoon ah record tuah aa tim. Ruah naaknaak in a rak thau deuh i a aw (voice) a practise lo nak a sau cang caah, a aw ttha deuh seh tiah zing fatin ka tlik pi tak. A chan le a ruang cu: hla kan sak ah hin kan cuap in thaw tha ten chuah ter le kan pum nih tha a peek thiam hi a hauh pin ah, kan hnar, kan hrom a thian a herh nagingai. Cun kan hngawng, kan ban, kan ttang, kan kengzaang etc. kan thahri (muscles) aa rengh lo ding le kan cuap le kan lung an dam khawh hi a bia pi fawn. Cu ti cuap that khawhnak ah exercise tuah khawh hi a ttha an ti. Tahchunnak ah, ti liau, tlikleek etc. Cu ruang ah ka hawipa zong cu thaw tha te in a chuah khawh i hla sang a sak khawhnak ding ah exercise a tuah cu a si i, a donghnak ah cun ka aw a chuak kho deuh ngai tiah aa lawmh a ka chimh.\nBP: A zei hla khi dah Kawl miphun nih an mah pupa hla taktak a si an ti? TN: Kawl pawl pupa hla tak tak hi cu "Wa sa na ling kar rah ki tah" an ti i, musical instrument tel lo in an phuah, an sak mi a si. A dot ahcun "Taw tar ling kar rah ki tah" an ti mi musical instrument he phuah i sak mi a si. PB: Mirang (Western) pawl nih Pop/Jazz/ Country/ Rap - hla etc.. a aw kalning aa dang cio in sak mi hla phun tam nawn an i ngeih. Chin miphun nih tah cu bantuk pipu hla an aw dang cio in sak mi kan ngeih mi an um ve maw ? TN: Chin mi nih pupa hla kan ngeih mi hna ah aw dang cio in sak mi kan ngei leen hna hen ta. Tahchunhnak ah : Halkha pupa hla ahcun thingparsang aw, Thutpum aw le Va Hla etc. Hualngo ah Thuthmun zai, Tlanglam le Hlado etc. PB: Ethnomusic lei ah vun kal u si law. Nupi na tthit ni ah hlado (Vahla) aa thawh / a thler a nin ti. Mirang hla tthattha le kawl hla tthattha sak awk zong tampi na thiam ngai ko ttung ah!\nTN: A si bak ko. Mirang music le hla a uar ngai mi ka si ve dangai ah, Western Music lei kong ah Bachelor of Music, Master of Music tiang kum sau ngai ka cawng ve. Asinan a hnu i ka hmuh chuah mi le ka theih mi pakhat cu, Chinmi nih pupa hla ttha taktak kan ngei ve ko ti hi a si. Cu ruang ah minung pakhat nih kan chan chung ah caan sunglawi bik ni pakhat ah ruah ve mi cu ithitum (va ngeih nupi thit) ni hi asi an ti mi ni, ka nupi tthit ni ah minthannak hla or mah le mah icawisannak hla an ti tawn mi Vahla (hlado) kaa thawh (ka sa) tak tak ko.\nPB: Cu na nupi thit lio na Va hla thawh mi cu na ka sak piak kho hnga ma, sak hoihna aa herh ve te sual ah!\nTN: Aa... sa kho tuk rilmal e. Ka nupi thit ni i ka sak mi Va hla cu ; Zingpul e, thleng hmai sa in e, Ka chun leh zua vung sim auh law! A cawi e, an hrin hniang in e, Switzerland leng nu e, puan bang a thit awk e! Switzerland leng nu e, za tial ka zawn awk e...! Lairawn i e, ka sempite le, tap tap hlah uh law, Bilh puan khuh lai rak awng auh law, Thla fam e philh nak ah e, Switzerland leng nu, an vel thiam a tlung e...! PB: Tu chan Chin mino 1% nih Pupa hla fungkhat hmenh aa thawh /a sa kho kan um hnga maw ti awk kan si cang kaw, hi tluk miphun sinak a aiawh mi kan hla thiam kho cio ding ah zei bantuk kaarhlan dah la kho cio usi law a tthat hnga, na ruah ning ah?\nTN: A si ngai ko, miphun a ai awh tu le a iang a langh ter tu pakhat a si ve mi kan Pupa hla ven him (preseve) le kilhkamh khawh hi rian biapi pakhat ah chia kho cio usi law ti hi ka saduhthah a si ve tawn. A ti dan zia a lam tam pi a um ko hnga. A tlang pi in a tu i kan vun tarlangh mi hi i ti kho se law cu tthahnem a chuahpi khawh ngai ko hnga dah.\nPupa hla, Pupa lam, Pupa tuanbia (history) pawl a si khawh chung in cauk chung ah le web site ah ichia kho seh. Tahchunhnak; “Holhkthuk, Pupa Hla, Chimkem bia, Phungthluk Bia le A Fianternak” (1996), Research Sub-Committee, Chin Association for Christian Communication, Hakha. “Mizo Hla Hlui Pawimawh Lawrkhawm” (1991) le “Lushei hnam Zai” (1993), Tribal Research Institute, Aizawl Mizo hla leh a phuahtute (2002) Chhunga etc. Degree peek khawhnak Istitute (school) i dirh kho seh. Tahchunhnak; Institute of Arts and Culutre, Instiute of Music and Arts etc. Hi Institute ah hin or School kan ngeih mi pawl (Bible school) etc. ahhin Pupa hla, Pupa lam, Pupa rimawi le an tuanbia (history) pawl hi mandatory in cawn khawh si seh.\nPupa hla pawl hi kan ram aiawh tu pakhat le kan ro sung (valuable heritage) pakhat a si ti kan hngalh le kan fian khawh cio ding ah magazine le cauk phun kip chung ah tial kho in langh ter kho lengmang u sih.\nKan Pupa hna an nunphung le an bia le hla pawl ceihmai khawhnak seminar hei ti pawl tuah kho in zau le thuk deuh in chimrel khawhnak ngei kho u si law cu a ttha kho ngai ding an si.\nPB: Kan Chin miphun nih ngaih mi tumkhuang awring/rimawi pawl hi, chanthar ttingttang (modern music instruments) pawl he mil in le tum tti awk ttha in a thar chuah, remh nawlh kho usi law ti khi duh a um ngai, keimah ruahnak sawhsawh ah. A si khawhnak lam a um hnga tiah na ruah mi? TN: Kan Chin pupa hla le rimawi kan ngeih mi hna pawl modern musical instruments he rem in tum tti khawh an si ko. Zohchunhnak ah, ni kum 2002 ah Chin music a voi 3 nak research tuah i Rangoon ka va kal lio ah Chin Pupa hla, hla 5 (nga) including Vahla (Hlado) pawl cu ka hawi Salai Khin Mg Thant (Iron Cross) he modern musical instruments in kan record hna i a ttha kho ngai.\nPB: Na duh bik hla fung khat le na duh khunnak bik a ruang ? Nangmah phuahmi hla asi zong ah!\nTN: Lai chanthar hla duhmi tam pi ka ngei naan, ka hla duh bik pa khat cu “Lairam Na Daw Maw ?” ti hi a si. Hi hla hi a thluk (tune) Saya Biak Hnun (Falam) nih a tuah i, a hla bia cu 1972-1973 vel ah khan : Saya Biak Hnun, Pa Bu(Ti Khuang Tum), Van Hu (Haka), Lian Hre (Bung Tlang) te pawl nih an phuah tti mi hla a si. Burma Broadcasting Service (BBS) Chin programme ah Tin Tin Thun (Halkha) nih a sak tawn. A hla bia a that leng ah a satu nih dawh tein a sak thiam i aa dawh, a ttha khun ka ti. A origin tak i bia chim chih ding he an phuah mi cu :(Heih Laimi, tho tuah tho tuah, Na rian i awt cang tuah, Na caan tha an liam sual lai. Tho law thawk tuah, a caan nih mi a ngang lo) ti in sak chih a si. PB: Music world (Kawl ti ning : Kittah lawka) ah na teltumnak hi kum zei zat vel dah a si cang?\nTN: Pathian zar ah kum 25 a tling ve cang hi ta!\nPB: Ziah..Silver Jubili a tuah kho ding na si cang ti nak asi lai cu ta!\nTN: Asi ko, music world (Kittah lawka) ka luhnak kum 25 tlinnak, silver anniversary album love song & Gospel album pakhat veve in kan ser/ recorded. Tu kum chung ah hin U.S.A le hmun dangdang ah worldwide in releast / chuah ding kan ti.\nPB: Aho rual dah na Silver Jubili Album chuah mi ah hlasa aa tel an si hna ? TN: Love song album “Heart Museum” kan ti mi ahcun hlasatu hna cu: Bawi Ming Lian, Sung Tin Par, Chaw Suh Khin, Aung Ban, Law Eh Soe, Twinkle le Kyaw Shwe Htoo te pawl an si.\nGospel album ah: Bawi Ming Lian, Sung Tin Par, Simon, Paul Ngyo Aung, Mai Nan Da Aung, Rebacca Win, Tha Ra Phy Tin, Myat Nu, La Phaw Set, Lun le Zam Nu te pawl an si. PB: Aa..ziah na pawng te ah kan um ko naan na kan hrelh ttung, kei le Pa Thawm zong a ti kho bak ve mi! TN: Aa.. vei si e, nan aw cawi a tthat ning, a san ning hi Kawlram chan thar ttingttang tum thiam pawl nih an in tumh kho hna lai lo ti phan um deuh i a si.\nPB: Zei ti ttha, Pupa hla tu ah i mer tthan ko kun u si law; 1) Ruahpi sur kuk kuk law, Va te hawi leng li law, A mah loin fang thar lai maw, a mah lo in fang thar lai maw, 2) Va rang a kai e, tawi te kan ttian lai ni e, tawi e...... ti hla hi Falam peng Len Te le Khual Sim hla a si rua! Mah hla hi a mah “Lai” hla aw cawi ning in maw a si, or modernize tuah mi hla dah asi\nTN: Hi hla pahnih na vun tar langh mi hi kan Pipu hna Chin Hills an phanh ka vel kan hla hlun bik pawl hngalh mi i an sak dan speech tone he cun aa khah lo pin ah, a thluk dan zoh ah hin Christian kan si hnu 1900 kum hnu deuh ah phuah mi si seh law cu a dawh. PB: "Kan Laitlang i ca cawng mi u le nau, kan Laitlang hi nan zoh ah nan ngeih a chia cio lo maw, Sihmanhseh law kan Laitlang ah fimnak thiam nak a um rih lo..." Kan Chin miphun nih mah hla hi dah mipi fawrhfialnak (ram hla) i chan thar hla kan ingeih hmasa bik le kha hlan ca cawng kan pale pawl nih rak duh bik mi hla cu a si hnga! A phuah tu hi a ho dah a si? a min, a phuah kum hrawng le a rian ttuan mi vial na ka chim kho hnga maw TN: Hi hla phuahtu hi Falam peng, Tibual khua mi Pu Za Nei Sum a si. Amah cu Falam peng Airibual khua ah 1906 kum ah a chuak. A pa cu Pu Tha Hlei Thang a si i a nu cu Pi Nu Hoih a si. A kum 12 ah Krifa a cang i Rev. Cope bawmhnak in Falam khua ah siangiin a rak kai. Tangli a awn hnu ah Saw Chit Maung bawmhnak thawng in Pating khua, Sgaw Karen Mission School ah ca a cawng. Tangkua a awn hnu ah Surbung lamzung baangla ah Daryuan a tuan. Cun Kalemyo peng Chinsaing khua ah an peem i cu kaa ah Tamahvuayamah Cazi a tuan. Cun Lothlo zung ah Cilethmu a tuan i District Organizer tiang a rak tuan bal. Amah cu 19.9.1976 kum ah a thi. Ka ruahnak ah kum 1930s or 1940s vel hrawng hin rak phuahmi hla si cang seh law a dawh. Pu Za Nei Sum hi Lairam tthanchonak a duh ngai mi a si. Kan Lai mipi lung thawhnak ding hla tampi a phuah ta, a nun lio ah. Mi zapi nih theih mi, a kan roh taak mi a hla pawl cu: KAN LAITLANG IH CA ZIR MI U LE NAU KAN LAITLANG FING LE TLANG KA NU LE KA PA'N TLAWNG AH CAZIR IN TI\nti mi hla pawl le hla dangdang an um. A hmasabik chanthar hla phuahtu a si. Cu ruangah amah philh lonak ah Falam Khua ah "PU ZA NEI SUM CALAI BUUK" ti in library an tuah. PB: Kan ram diarhmun nih a chit khawh rih lo ruang ah kan ti hnga maw, rualremnak kan kawh kan sin phan ve ding in kan Chin mipi caah, a phan kho ngaingai lo. Kan aw, kan hla le kan rimawi sunglawi ngeih chun hmang in rualremnak nih a kan naih khawh deuhnak lam a um ko hnga ti hi ruat ve u si law tah ?\nTN: Kan aw, kan hla le kan rimawi sunglawi ngeih chun vialte hmang in rualremnak kan naih deuh khawhnak lam a um ve ko lai ti hi ka ruah tawn ve mi a si. Tahchunnak; Chin miphun peng (sub-clans) dangdang e.g. Khiang, Khumi, Asho, Dai etc. Pupa hna nunphung le an hla rimawi pawl hi thuk deuh in kan cawn cio ahcun phun khat le phun khat i theihthiamnak ttha a kan ngeih ter khawh deuh hnga. Cu ti cun unau phunkhat kan si zia fiang tak in kan hngalh khawh lai i, cu tik caan ah cun itheithiam in le daw tein ttan rual tti kan si hna hnga i, kan awrh mi remnak le daihnak nih a kan fuh ngam hnga i, hlim le zalong tein le nuam tak in kan leng tti kho hna lai ti hi ka thlacam cu a si ve.\nPB: Aho zong nih University pi tiang phan in cawn awk ah ruah phanh lem lo mi, huam theng lo mi Ethnomusicology kherkher na cawn tthan duhnak a ruang le a chan hun in ruah damh piak awk ah kaa harh ko. Western music lei na cawn mi hi a za tawk ko cang tinak maw a si hnga? TN: A si hrim ngai. A tu na ka hal mi hi cu tam nawn in vun in leh ding a um naan, a tawi khawh chung in leh in zuam ning law. Na hngalh cia bang Western music cu caan sau ial Korea, USA ah le England ah ka rak cawng. A ttha i cawn awk zong a tam. Cawn lim khawh ding phun zong a si lai lo dah.\nA tu i Ethnomusicology lei ka cawn duhnak chan ka hun chim hlan ah “what is Ethnomusicology ?” ti mi tlawmpal vun chim ta ning. Kan hngalh cia bang a tawinak in Ethnomusicology ti cu “the study of the history, culture, theory and science of non-Western music” ti a si. Vawleicung miphun pohpoh nih mah ta, original culture, pupa bia le hla music le dan kan ngei cio. Cu pawl cu fiang tein hngalh khawh ding ah, an original hla le music in hin cawn le theih khawh ding ti mi hi kan ethhomusicology nih aa hmuitinh bik mi pakhat a si. Cuti a si ahcun Ethnomusicology ka cawnnak a ruang cu hi ti hin aa thawk ka ti hnga. Ka miphun Chin pipu bia le hla pawl hngalh le cawn hmasa lo in (forget one’s origins = auh chhi luat in) Western music tu heh tiah ka rak cawng hmasa. USA ah Bachelor of Music college ka kai lio in “Mah miphun Pupa hna bia le hla music hngal/thiam lo pa” ti ka si zak ngai in kaa fiang.\nKaa fian ning cu: Kan college ah hlasak an ka fial ve tawn. E.g. (Special events such as the Secretary day, Board of Trusstees’s social meeting and other international activities etc.). Ka hla sak mi pawl cu western pop style hla an si tawn. Asinan ka professors te nih Tawna, na hla sak mi hi western style lawnglawng an si, nangmah Chin traditional hla nan ngei lo i maw a si? Nan ngeih ahcun nan traditional hla sa cang, tiah an ka ti lengmang tawn. Cu ti an ka ti ruang ah a donghnak ah cun Africa khuang pakhat ka laak duak i lengkhawm hla style in hla cu ka sa ve. Ka sak dih ah cun ring ngai in an kut an vun bengh i ka professors te nih cun “well done, that’s what we wanted to hear from you” an hun ka ti. Cu kaa ka experienced cun kan Pupa hla man a sun zia ka hun hngalh khawh ve ceo a si cu!\nA tu i ka experienced ka vun chim bang khan in, kan Pupa hna nih rak ngeih ve mi bia le hla le culture dawh tak cu ttha ten cawn duhnak le a herh ning le a pawi mawh tuk ti mi ruahnak nih a ka tei chin thluahmah. Cuti in Pathian velngeihnak in Zurich University ah Pupa hna an bia le hla le culture te pawl cawn le research tuah khawhnak caan rem ka ngei kho i, Pathian le ka diarhmun le ka sining a ka thei thiam in zawnruahnak a ka ngei kho tu ka hnakruh tlau, ka dawt Swiss ka nupi cung ah kaa lawm hringhran ko PB: Lungsau tein kan hal mi vialte na ka leh caah kaa lawm. A tu i Ph.D na cawnnak Zurich University hi (according to the Academic Ranking of World Universities-2003) vawleicung Universities ttha sawm nga (50) lakah aa tel mi, Europe University lak ah top 10 chung ah aa tel mi, hi University ttha ah na kai khawh i Chin Pipu hla le Music vawlei miphun dang zong nih an theih khawh ve naak ding ah research tuah in dissertation na ttial mi cung ah Pathian nih thluachuah in pe ko seh.\nTN: Ka lawm e. Nang zong a let tampi in Pathian nih thluachuah in pe ve ko seh. Cun, a tu kan bia ruahnak hi keimah pumpaak icawisan duhnak ca si hin lo in, ka hngalh khawh tawk ka chim mi cung ah kan Laimi (Chin) unau rual nih santlai thil i an hmuh thiam khawh ding tu hi kaa ruah chan mi le na ka duh piak mi cu a si ti bia lawmhnak chim bu he * Mang ttha tuk ve u *. Home | Contact | About Us | Interviews | Policies | Technology | Photos | Links


RUAT HMANH TUKUM CU CNLD KUM BAK A SI KO HIH:ARUANG – The Chinlung Post\nTha tein khua ruat hmanh.Tukum hi CNLD kum bak asi tiah ka ruah, aruang cu NLD an umtu khuasak ning, kan MP pawl an sining le an eihmuar, an inn hmun hrawhning, an inhmun zuar ning te hna hi mipi kan lung a fiang tuk cang lai ka zumh. CNLD hi mee pek lo awk kan tha lo. Aruang cu NLD hi mee pek ding ah an tlak lo ti cu kan hmuh cio mi asi.\nCNLD kan ttanh lo hmanh ah NLD cu pek awk an tha ti lo hi mu. Asi kun ah USDP maw mee kan pek kun hnga? ziah kan pek chinchin lai aruang cu sifaak bik ah a kan chiatu le a kan nehsawh i, Ui le Ar bantuk in akan tuahtu an si. Mirum bik in sifak bik ah, a thangcho mi ram sinak in thangcholo bik ram ah, Tlangcung minung vialte minung ah ruat loin saram bantuk ah a kan chiatu Party cu pee nemmam hlah.\nAsi kun ah NLD le kan pee ti lo, USDP cu chimhau lo, CNLD lawng a taang cang. Pek lo awk an tha ti lo. Atu lio kan ttih tuk mi NTK (No Than Kap) nih zei dah a tuah khawh lai? a tuah kho niammam lai lo. Aruang cu kan CNLD upa pawl kan zoh tik hna ah, Lairam or Chinmi a daw mi minung lawng te an si. Ngai Sak te hna, Dr Ram Ceu Hnin te hna, cun Rev Tluang Ceu te hna,\nSalai Ceu Bik te hna le etc te hna cu kan mah minung le Ram le miphun a ttanh bak mi, adaw mi an si hna tik ah, Pu NTK kong ah thing phan ding a um bak lo khi si. Salai Lungthli Tum te hna le micheu nih an phan tuk, a hman tuk mi asi ko, an thin a phan cun Khua le Ram miphun an dawt caah asi. Asina beltein cu anthi phannak cu kapkhat lawng in an ruah caah asi. Kan nih cu lungawttawm lo bak in choi ko hna sih ti hi kaan siaherh hna.Kai Lawm By Salai Chin.\nNLD cu Zeidah asi?Ka tlangtar chung ka luh hlanah Union of Myanmar timi Ramkong Myanmar/Kan ram komh sining kong tawi tein kafianh talai. Union of Myanmar aa thoknak cu 1948 kum Mirang kuttang in luatnak phuan ri khan asi. Asinain Kawl nihcun AD-1000 hrawng in tulio Union of Myanmar ram hi rakser asi cang tiah serchom tuanbia in Tlangcungmi le anmah Kawl pawl lila kha kan thluak an rak kan tawl.\nCu thluaktawlnak ah a pilmi nihcun 1948 kum i Mirang kut in Kawl kut ah Tlangcungmi kan pil kha an i fianglo i nihin tiang Kawl fah chommi tiltawt ah kan i lunghmuih khim. Curuang ahcun kan ram Chinland teah Kawl pennak fehtertu USDP le NLD parties ah an i phah khim, Khah ka bia asua suallai tlangtar tuah ka lut lai.\nPakhatnak. NLD timi cu National League for Democracy (အမျိုးသား ဒီမိုကရေစီ)/Miphun caah Democracy” tikhi asi tiah a fiannak in kan leh hnga. Asi ahcun “N” nih a sawhmi le a rawlhmi National khi zeidah asi hnga? Union of Myanmar ahhin One Nation (Miphun pakhat) inmaw kan um “Multi-Nation combine/Miphun hna fonhmi” indah kan um tihi ruah ahau. Union of Myanmar cu Nations > Combine =Union in sermi Miphun hna fonh in dirhmi Ramkomh asi.\nAsinain NLD nih 2016-2020 chung Union of Myanmar a hruainak i a hmanmi policy zoh tikah Nations > combine = Union policy siloin One Nation lead policy or Unitary policy asi deuh. Cucahcun NLD party i “N” nih a kalpi mi policy cu One Nation policy asi ticu 2015 Kan ram thimnak result i Arakan ramthen le Shan ramthen nih fiang tein a langhter.\nPahnihnak. “D” timi Democracy timi khi zoh rih usih. Union of Myanmar cu 1948 in aa form mi asi kan ti cang khah, vantuk in cu aa sem ri bakin ramchung dothlennak a chuak colh i kum 70 leng tiang hmih khawhlo in a alh. Cutin hriamnam tlaih dothlennak ral a thawhnak aruang cu Democracy ruangah silo in Combine > nations > build > Union tiah kan timi Miphun aa dangmi nih i fonh in dirhmi asi mi kan ram kha mi tam u asi mi Kawl pawl nih Union/Ramkomh a ser tti mi miphun fa/tlawm deuh pawl kha ke tang ah chiah in uk le hruai duhnak lungthin in kalpi asi caah asi.\nCu ruahnak le hruainak in a chuakmi ramchung ral a daihter tu taktak cu Democracy silo in self-determination a pe tu Federal Union/Mah te khuakhan lairel khawhnak a pe khotu Ramkomh sernak longlong hi asi.3.Cun NLD nih aa kenmi thanhtar khi zoh rih u sih. Miphun pakhat sinak a hmuhsak mi “Arfi” rang tangah Kawl mi nih an miphun hmelchunh ah an hmanmi “Awtaw” zukcuang asi.\nCucahcun NLD nih a sawhmi le a kalpi mi cu Union of Myanmar chungah miphun tam asi mi Kawl miphun kuttang ah miphun fa pawl chiah in hruai camcin hna nak phunglam kha asi. phundang in kanchim ahcun Union of Myanmar,Ramkomh ram kha Unitary of Myanmar/Miphun pakhat sinak in hruaimi ram ah siter kha asi.Ka biatlang komhnak ah 1948 in 2020 tiang Kawl nih hlenning phun tling in an kan hlen cang i 2020 pinlei tal ah hin cun Kawl hlenning, Kawl ngian hi Chin miphun nih i fian a cu cang.\nBiapeh: Ram khel ah Mit Dei ti cu Hihi asi. Harvard le Oxford University ah Ph. D lak mi nih LAI a rel lo dakaw. Nuhrin thluak a tlawm tuk mi hna degree lak cu Phenomena Head Damage tu an si deuh I an thluak le Lungput a sifah tuk ve. Cawnnak Sang Science Degree cu an lak phawt ko nain Knowledge le Technology nih a Kal Tak hna. Lairam ah Tu lio a Hrang I a Hui mi Ramkhel Zawng Keng phun khi si ko hmet cu.\nKawl te nih Tlangcung mi phun an kan hmuh ning cu: Nunnak thisen Rawnh ding kha Sohot in thlitum chawm in thli tu an kan pe. Thinlung Nunnak cu thisen asi ko nain NLD Sohot hmang in Kawl te nih KANPI LE an Setan Ngian in thli tu an kan pe. Salai Peng Hlawn Ceu


Kyaw Kyaw Thihnak Kongah Thil Sining Viale An Langhter Dih Cang – Chin World News Evening\nKyaw Kyaw Thihnak Kongah Thil Sining Viale An Langhter Dih Cang\nJanuary 4, 2021 January 4, 2021 Salai Van Chin News\nNaite Kyaw Kyaw thinak konghe pehtlaiin thil sining vialte an phuan in an langhter pah dih cang. Asinain Ram Cung Bualteng Amos Pa ( Ramchung Bualteng Amos Pa) nih Kyaw Kyaw hringtu a nu biachimmi cungah lehnak atuah ve cang. Kyaw Kyaw thihnak kong cu a cunglei langhter cang bantukin kan theih dihmi thil asi caah tampi kan ttial ti lai lo.\nAtang hi ahnu bik Sangau Welfare Committee: Aizawl nih cathanh an chuahmi a si.Sangau Welfare Committee Aizawl nih cun tuan deuh i, kan khua Sangau ah thil acangmi kongah Laifa Chin Hills chung a ummi vialte theih ah chim kan duhmi cu biadik hi dirpi ngam hna usih.Unau karlak ah thleidannak hi a um lo hrimhrim lai tihi kan chim ngam. Hi thawngpang a chuahning le kan theihning hi ai khat lomi tampi a um lai.\nHi thil vialte hna hi unau sinak ahrawhter khawh mi asi timi theih in biadik zoh in biachokvai cu post tilo dingin kan in nawl ko hna. Hi vanchiatnak hi Sangau Welfare Committee Aizawl nih cun apoituk hringhran kan ti.Cuve rualrual in Chin Hills (Mizoram) unau hna le Hmundang kadang in Sangau khuapi nihsawh le zawmh taihnak bia le hla tampi kan hmuh mi hi Sangau Welfare Committee Aizawl nih cun theihthiam ahar kan ti ngaingai ko.


Myanmar I Tlunnak Ah UN Zung Ah Bawmhnak Nan Halmi Khi A Phu Lo | Faiceu News\nInnpiMalaysiaMyanmar I Tlunnak Ah UN Zung Ah Bawmhnak Nan Halmi Khi A Phu Lo\nAugust 16, 2018 Salai Robert Ngun Sang Malaysia 0\nAtu tiangah Kawlram kirthannak kan bawm ko uh tiah UN zung ah bawmhnak a halmi Laimi lawngte Minung 20 hrawng an um cang. Mah Laimi minung 20 hna hi UN nih an tlung kho tak hnga maw, tlung hna sehlaw an him tak hnga maw timi theih duhnak ah siorawl tarh in tarh awkah tlunnak bawmh a halmi hna chungin a thimmi hna an si tiah ti khawh an si…\nBawmhnak hal hi a phu maw, phu lo;\nBawmhnak nan halmi ahkhin zung nih a zeizong tein an kan bawmh/tuahpiak dih lai tiah i ruah lo ding. Zung nih an kan tlunter colh lai i Kawlram kan phan lai tiah nan i ruah sual lai.\nLaimi kan ram ah kirthannak kongah Zung nih Kawl cozah sinah siseh, Malaysia Kawlram tanzung ah siseh, Malaysia lahwahkah zung zongah siseh, chim le relpiaknak an tuahmi zeihmanh a um lo.\nCucaah, theih dingmi;\n(1) Nangmah tein Kawlram tanzung ah tthohkhansa na laak a\n(2) Cun Malaysia immigration zungpi ah nangmah tein an ram\nchungin na chuah than khawhnak ding ca (Special Pass) na\nlaak hrimhrim a hau lai, na kutpi na nam a hau lai, cun\ncuhlan i Malaysia ram chungah phungning loin na rak um\nman dantatnak vialte nan liam dih rih lai.\n(Na dihmi phaisa, zung nih bawmh a um lai lo).\nMahhi thil pahnih na tuah khawh lawngah IOM nih vanlawng man te cu an in bawmh khawh men. Cu hmanh ahcun bawmh awktlak na si le si lo UN nih biahalnak an in tuah lai..Cu hnu ah IOM zong nih Biahalnak an in tuah ve lai… Caan sau a rak lai.\nCun 2013 ah zung lut a simi hna cu Vawlei cung ralzam dirhmun/sinak ah cohlan nan si rih lo caah bawmhnak pek ding hmanh in an in cohlang men hna lai lo…\nMahhi riantuannak hi IOM nih timhtuahnak nganpi he kum 2016, Thailand ram ah an rak thok bal cang nain an hlawh a rak tling lo… Zeicatiah, Kawlram cozah, Tanzung le nawlngeitu ramchung cozah immigration hna sinah chimrelpiaknak asiloah nawlnak tthohkhansa an tuah lo caah a si.\nAtu zongah UN nih Laimi tlunnak sok uh kan in bawmh hna lai tiah an aupi len nain, bawmhalmi a mikip paoh in an cohlang hna lo. Laimi hi an tlung duh tak hnga maw timi theih duhnak caah rap an kan tarhmi tu a si rua tiah purhdah khawh tu an si deuh. Zeicatiah, atu lio Malaysia UN cu Laimi caah zawng zir in an zir i chiandeih hro in an i hrocerter lio caan a si.\nZung nih timhlamhnak an ngeimi le an i ruahchanmi, a cung i Laimi minung 20 kan langhtermi hna khi tluang tein Kawlram an tlun khawh ko a si ahcun a dang a tangmi minung thong 20 leng zong nih an sok te lai i riantuan awk kum 2 ca paoh cu kan ngei te lai tiah kheng chung sa bantuk in an kan bawh hih…\nKawlram kir kan i sum khawh lo tuk hmanh ah, Zung ah bawmnak hal lo tein kan tlun khawh ahcun dignity a um deuh, Malaysia in Kawlram tiang vanlawng man khi a tampi zong a dihmi a si lem loh… Ngeih lo tuk hrat tu ahcun Community/Krihfabu hna nih UN ral doh chung paoh hi cu i bawm kho chung usihlaw a tha ngai hnga ka ti…\nTangti hna usih,\nEric Van Kung (Lian Cenhrang)\nNote: Hi cabia hi catialtu pumpak hmuh ning le ruah ning lawng a si, Faiceu nih chapmi le remhmi pakhat hmanh a um lo.


Mindat Khua Chung Ah A Ummi Mipi 3 - News and Media\nMindat Khua Chung Ah A Ummi Mipi 3\nMindat khua chung ah a ummi mipi 3 cu a luancia May 15 le May 16 ah SAC nih an tlaih hna tiah theih a si. Sihchay lei mino 2 an si. An theihmi nu pakhat tangka thoh ding in an thlah hnu an kir lei ah an tlaih hna hi a si. KyaukHtoo ah cycle remh ding in a kalmi mino 1 zong tlaih a tong. A hohmanh leng chuak hlah uh tiah nawl an chuah ni a si.\nMipi vialte caah a herh tiah an ruah i rianngeitu pawl nih an thanhmi cu kan ngaih ah a ṭha” tiah Mindat khuami pakhat nih The Mindat Post ah a chim. Tlaih a tongmi Mindat khuami 3 cu Infantry 274 ah an kuat hna i a luancia May thla thok ah Magway ramṭhen, Kyaukhtoo ah cycle cawk ding in a kalmi Mindat khua mino 2 cu an tlau i a tutiang an chungkhar nih an pehtlai kho rih lo tiah khuami hna nih an chim. Credit – TClP\nRalzam Ngakchia Nu A Tlak Caah A Nunnak Liam\nMyanmar Rammi A Zaa Leng Thai Palik Nih An Tlaih Hna


Socrates tuanbia Part-1\nOctober 30, 2017 admin THEIH HNGALH NAAK 0\nSocrates cu Bc 469 ah Greek ramah khuapi pakhat Atheni khua ah a chuak .Mah lio ahhin Grik ram cu mizapi duh dingin ram hruainaak cu an rak kalpi cang.Khuapi pakhat cu ram mahte ai ukmi cu Grik ramuk bawi pawl an khuasaknaak ah thuttonaak a sangb ikmi a rak si.\nSocrates a pa cu milem sertu a si. Socrates cu pa fate ,pawpuar kirhkerh ,hnarkuhte, le a mit khat lei khat lei ai hlat mi te as i. A si ning sauh ah cun minih neh sawh awktlakmite khi a si. Asina’n socrates cu filawsawfar (Khawruah leiah) kin thang vawlei nih a upatmi min thang a si.\nMinung ruahnaak le a theih mi hi mifim Filawsawfar an ti mi hna. mi cheu khat atheni minthang tam pi lak zawng ah Socrates cu min thang bikah ruah mi ah ai tel.\nCauk a tial lo nain mitampi sinah a hmuh tonmi voi tam pi a chimh hna. Minih nunning tha le biatak an hmuh khawh nakhnga biahalnak khuaruahhar biakirh pipi cu an theihfian khawh ngakhnga caah a hal tawn hna. Socrates nih mi a cawnpiak ning khuaruahhar le a thuhning cu Plato le Xenophon hna nih tampi an tial ruangah chanthar mino hna nih nihin chun tiang zongin Socrates a min le a thil ti khawhnak kan theihnak hna hi a si i, Plato hi Filawsawfar minthang le thil tuaktan a thiammi a rak si ve.\nA bia le hla hna cu nihin chan tiangin sianginn tha hna ahcun cawnter peng an si hna. Cun Xenophon zong hi thawngpang a tialmi minthang taktak a si ve. Xenophon le Plato cu an pahnih in Socrates nih a rak cawnpiakmi hna an si. Plato a catialmi in Socrates a biachim ningah bia dik kawl in biahalnak a tuahmi le bia-el awk a harmi phun dang dang hna, thil phundang tete i a ruahmi hna, thihnak le nunnak kongkau ah a cuankhawh ning hna le khuaruahhar minthang a sinak cu vawleipi nih a theih khawhnak a si.\nAlexander The Great Part-1\nConfucius tuanbia Part-2


A Mak Ko! NLD Nih Teinak An Hmuhnak Dingah Kalay Um Kan Nu Le Minung (9) Nih Zaan (40) Riak Bakin Thlacamnak An Ngei – Lai Lungrawn Post\nHi kong he pehtlai in Rev. Thang Hre nih hitihin a tarlangh. “Sanmyo, kalay Harmon tlang thlacam nak ah kan nu le (9) nih ,tukum thim nak ah NLD nih tei nak an hmuh i,ram le miphun caah dingfel te le dawtnak tein rian an ttuan khawh nak lai zan (40) riak bak in thla an cam,Bawipa nih thluachuah pe seh law kan ram dam hraam seh,” tiah a tarlangh.\nRelchih>>>>> Zeitindah CNLD chairman Pu No Than Kap a sining le a luancia tuahsernak kong na tial ngam? Na tih lo ma? An thah sual lai dakaw’ tiah mi tampi nih ralrin an ka pek, Hakha le Thantlang ka vahnak ah ralrin pek a tam khun. Zawnruahnak lungthin he ralrin aka pemi zong an um i thihphaih duh ah warning aka pemi zong an um ve.\nParty pakhat mee kan pek tikah kan duh zong duh lo zong ah indirect in party hruaitu mee kan pek a si, NLD vote na pek ahcun an hruaitu Suu Kyi or Lian Luai vote pek bantuk a si i CNLD vote pek ahcun an chairman Pu No Than Kap, Pu Ngaisak le Pu Zozam vote pek bantuk a si ve. Mipi kan lungfim i kan i fian ngai a hau. Credit: Salai Lungthli Tum\nHi Bantuk Minung Mee Kan Pek Lo Ahcun Zei Bantuk Minung Dah Mee Kan Pek Ti Lai?


China duh lo bik mi cu US nih a tuah cang. China lam phih piak a si thluamah cang\nUS le China buaining cu voih tampi ka tial cang. Natein China hi kum 2035 ah super power ram si a tim caah Super Power ram a si khawhnak ding caah a her mi poah a tuah thluamah mi a si.\nChina President Ji Xiping hi pafim le paraltha bak a si ve caah US nih zoh sawhsawh a tim lo caah china khamnak ding caah a her ning in lam a kawl peng ve mi a si\nTuthla chungah China nih fighter Jets hmangin Taiwan ADI Zone ah voih 6 leng an lut cang, Taiwan nih COVID-19 sii a hmuh khawhnak ding caah lam heh tiah a kawl mi cu China nih lam phihpiak a tim peng.\nNatein mah bantuk in China nih Taiwan cungah thil a tuah mi a zo sawh sawh kho ti lo caah US nih 2.5 million dose cu Taiwan a apek (mah kong hi ka tial cang kha)\nChina nih Taiwan a tuk ahcun, Taiwan vennak ding caah ‘Taiwan Defense Act’ – Congress House le Senate ah introduced nak ngei a si cang. US Representative Mike Ghaller, Micheal Waltz, Guy Reschenthaler le Vicky Hartzler nih\n“China nih Taiwan a tuk ahcun America nih Taiwan a bawmhnak ding caah le China cu ceilak in tuknak ding caah lam kawl si seh ti House le Senate ah an chuahpi mi a si CCP (China Communist Party) senior leaders pawl nih\nTaiwan cu tuk (invasion) a si kho peng ti an chim peng caah Taiwan Strait – hriamnam le ralkap thaang hmangin China tuk a si khawh venak ding caah ralring tein um si seh.\nTaiwan liberty hi kan ram caah thil pawimawh tuk mi a si caah, United States security interest – Taiwan Defense Act hmang in CCP Taiwan invasion ding mi hi America nih kan ven/kham lai”.\nUS Senator Josh Hawley ” CCP (China Communist Party) nih Indo Pacific le Taiwan hi a kut tangah chia a tim peng. Natein mah bantuk hi kan tlungter lai lo. Beijing nih a tim mi hi Asian allies lawng si lo in Americans Indo Pacific chungah um mi pawl caah tih nung ngai mi dirhmun a si caah,\nMah bantuk hi kan tlungter hrim lai lo”- Taiwan Ministry of Foreign Affairs nih Taiwan Defense Act House ah chuahpi a si caah The Senate le House sin ah lunglawm bia a chim. Source-New.Yahoo\nBe the first to comment on "China duh lo bik mi cu US nih a tuah cang. China lam phih piak a si thluamah cang"


Vice president Henry Van Thio Biachim Cu Lunghmui Kho Tuk Ee – Chin World News Evening\nVice president Henry Van Thio Biachim Cu Lunghmui Kho Tuk Ee\nVice President Na Si Ti Lai Maw Timi Ah A Bialehnak: Mipi tthawng in mee tampi ka hmuh i thimnak ah ka tling. Zeidang kong cu Pathian nawl si ko seh tiah a chim. Kum 2015 lio ah khan hi vice president dirhmun hi ka phan lai ti ka rak i ruat lo. Hlutraw palai si ding hmanh ka rak i ruat lo. Mipi le Pathian thawng hi dirhmun ka phan kho.\nVice president Henry Van Thio: Tukum kawlram thimnak ah mipi nih mee-vote nan ka peknak thawngin ka tling. Hmailei kong he pehtlaiin zeidang cu Pathian nawl tu si ko seh “tiah a chim. Hi kong he pehtlaiin Myanmar Vice president nih hi kong a chimnak a ruang cu “Tukum hi Myanmar Vice president na si ti lai maw?” tiin The Hakha Time nih biahalnak an tuah lio ah a lehmi hna a si.\nMyanmar Vice President Henry Van Thio cu NLD party in Thantlang peng Amyotha hlutraw ah ai cuh i mee-vote 11000 reng lo a hmuh. USDP in Pu Siang Lian Hmung le CNLD in Dr. Van Hmun Lian an pahnih mee-vote hmuh zat fonh in Henry Van Thio mee-vote hmuh mi an zat lo.\nVice president Van Thio hi Thantlang peng nihcun an rak duh hrimhrim ko ti a fiang. Amah zong hi a fim i ai fit. Pathian ai bochan i, a tuahmi ah dingfel tein rian a ttuanmi a si. Vice President dirhmun zong kan pehpiak kho rih sehlaw Chinmi caah a tthatuk lai. Bawipa nih lam hruai in damnak pe chin ko seh.\nA Poi taktak: Lainu pakhat nih Biden vote a peknak kong biathli a phuang ngam lo an kan thah sual ti a phang ti si


Melbourne Sathahnak Rianttuan Laimi (5) COVID-19 Zawtnak an Ngei – THE CHIN JOURNAL\nMelbourne Sathahnak Rianttuan Laimi (5) COVID-19 Zawtnak an Ngei\nMay 4, 2020 May 4, 2020 | The Chin Journal | Hakha, Chin State\nAustralia Ram, Victoria ramkulh ah COVID-19 zawtnak a ngeimi minung 22 an hmuh chap hna i, cu chung ah cun Laimi minung 5 an i tel, tiah theih a si.\nCOVID-19 mziaw minung 22 chung ah minung pahnih hi ramleng khuatlawnnak in a rak kirmi an si i, Quarantine ah an chiahmi hna an si.\nCun a dang 19 hi Nitlak Melbourne ah a ummi sathahnak company (Cedar Meats Australia) ah rian a ttuanmi an si. Cu 19 chung ah cun kanmah Laimi panga an i tel ve hi a si.\nVictoria ramkulh ngandamnak lei lutlai nih cun minung 19 zawtnak an i chonhnak hmun hi a company min a langhter lo nain ABC News nih an van hlat tikah Nitlak Melbourne, Brooklyn ah a ummi Cedar Meats Australia a si, tiah a hun langhter.\nCompany lei tuanvo ngeitu nih an chimnak ahcun rianttuantu chung ah minung 4 hi tuan deuh ah khan damlo in an rak um, tiah an thanh.\nMah hnu ah sathahnak company le Victoria ramkulh ngandamnak lei ttuanvo latu hna nih May 1 ah khan minung 350 cu an zawtnak an check hna i, sathahnak ah minung 19 cu COVID-19 zawtnak an ngeihmi an hmuh hna.\nAtu zawtnak thawngpang thar kong he pehtlai in Victoria ramkulh uktu a simi Andrew nih, “Nizan ah minung 13,000 cu an check khawh cang hna. Cozah nih aa tinhmi cu Victoria pengkulh chung State Emergency a thanhmi a dih hlan May 11 hlan chung hrim ah minung 100,000 cu an zawtnak zohfel kan i zuam lai,” tiah a chim.\nAcozah lei nih Victoria ramkulh chung ah hin minung 56,000 cu ngandamnak an check cang hna i, an result a fiang lomi zong tampi an um rih.\nVictoria ramkulh chung ah COVID-19 zawtnak ngeih le ngeih lo zohfelnak hmun 90 an ser i cuka hmun cun an zohfel hna, tiah theih a si.\nNote: Hi Thawngpang hi Australia ram, Melbourne hrambunh Chin Broadcasting Network (CBN) nih Victoria chung Laimi COVID-19 a ngeimi kong hlathlainak a tuah hnu ah a ttialmi a si. Thawngpang chung i acheu data hi nihin ah ABC News nih a tarmi pawl zong an i tel. CBN le The Chin Journal thawngpang i hrawmnak in kan vun tarchinmi a si.


Research Outputs (6829)\nCHAN Yan Keung Thomas ( 1997 )\nCHAN Yan Keung Thomas ( 1998 )\nCHOOK Ping, CHAN Lin Tei, 喬木, CHENG King Fai, POON Yam Kau Peter, FUNG Kwok Pui, LEUNG Ping Chung, WOO Kam Sang ( 2011 )\nCHOOK Ping, TAM Wing Yin, CHAN Lin Tei, CHENG King Fai, POON Y.K. Peter, FUNG Kwok Pui, LEUNG Ping Chung, WONG Jean Woo ( 2011 )\n袁鴻江, 張俊, 孫敏, 郭志銳, 楊暉, 胡令芳 ( 2002 )\n現 代 化 超 聲 波 檢 測 技 術 與 傳 統 中 藥 相 結 合 治 療 冠 心 病 的 可 行 性\n續平 ( 2002 )\n3rd TWGHs-CUHK Eddie Wang Symposium on Complementary Chinese and Western Medicine-Integrated Approach\nHE Mingliang ( 1995 )\n生命的化 (The Chemistry of Life)\nChinese J Cell Biology\nCHOOK Ping, WOO Kam Sang ( 2013 )\n胡令芳, 唐金陵 ( 2005 )\nCHOOK Ping, WOO Kam Sang ( 2009 )\n胡錦生, 喬木, 續平 ( 2000 )\nCHAN Lik Yuen Henry, LEUNG Ping Chung, WONG Wai Sun Vincent ( 2008 )\nDigital Object Identifier (DOI): http://dx.doi.org/10.1038/onc.2012.54\nWang LJ, Jin HC, Wang X, Lam EKY, Bin Zhang J, Liu X, Chan FKL, Si JM, Sung JJY ( 2009 )\nDigital Object Identifier (DOI): http://dx.doi.org/10.1016/j.bbrc.2008.12.180\nGan LH, Chen SJ, Zhong J, Wang X, Lam EKY, Liu X, Zhang JB, Zhou TH, Yu J, Si JM, Wang LJ, Jin HC ( 2011 )\nDigital Object Identifier (DOI): http://dx.doi.org/10.1371/journal.pone.0016916\nZero COVID-19 infection in inflammatory bowel disease patients: Findings from population-based inflammatory bowel disease registries in Hong Kong and Taiwan\nJoyce Wing Yan Mak, Meng-Tzu Weng, Shu Chen Wei, Siew Chien Ng ( 2020 )\nDigital Object Identifier (DOI): http://dx.doi.org/10.1111/jgh.15164\nLi JKY, Chan JCN, Zimmet PZ, Rowley MJ, Mackay IR, Cockram CS ( 2000 )\nDigital Object Identifier (DOI): http://dx.doi.org/10.1046/j.1464-5491.2000.00273.x\nLau H.L., Kwong J.S., Yeung F., Chau P.H., Woo J. ( 2012 )\nLau HLC, Kwong JSW, Yeung F, Chau PH, Woo J ( 2012 )\nDigital Object Identifier (DOI): http://dx.doi.org/10.1002/14651858.CD009506.pub2\nDigital Object Identifier (DOI): http://dx.doi.org/10.1158/1078-0432.CCR-10-2467\nSzeto CC, Li PKT, Leung CB, Yu AWY, Lui SF, Lai KN ( 1997 )\nDigital Object Identifier (DOI): http://dx.doi.org/10.1016/S0272-6386(97)90013-5


An Hmuh Mi Minung Upa Le Hngakchia Tuak Lo Sahrang Kah In An Kah Ko Mi Hi Cu Mu, Tang 7 Cawnglio Hngakchia Nu An Kahmi Hi Cu – Buanchukcho\nMeihthila (မိတ္ထီလာ)Ah Meithal Kuan Khen Ruangah Hliamtuarmi Tang 7 Hngakchia Nu\nMeihthila (မိတ္ထီလာ)Ah Meithal Kuan Khen Ruangah Hliamtuarmi Tang 7 Hngakchia Nu Cu Checkhlatnak Zung Tel In Sii Inn Nih Thlop Ding Ah An Cohlang Duhlo, Mandalay ramthen, Meihthila (မိတၳီလာ)Myo, Kuaitauhkung(ေဂြးေတာက္ကုန္း) khua pawng ah June 23 zaan suimilam 8:30 ah tang 7 kaimi nu pakhat cu ho si theih lo mi meithal tlai pathum nih meithal in voi 4 an kah, a phei ah a khen caah sii inn ah thlop ding an kal nain checkhlat nak zung tel in sii inn nih thlop ding ah an cohlan hna lo caah harnak an tong tiah theih asi.\nTihni suimilam 8:30 hrawng ah Meihthila (မိတၳီလာ) myo Kuaitauhkung (ေကြးေတာက္ကုန္း) khua pawng ah cycle in minung pathum nih meithal in voi 4 an kah, Yangon-Mandalay motor lampi pawng kunza dawr khar hnu ah lamcung kal mi tang 7 sianghngakchia nu te i a phei ah voikhat an khen ,hliamhma a tuar mi hngakchia nu cu sii thlop ding ah sii inn an kal nain sii inn nih an cohlang duh hna lo tiah khuami pakhat nih a chim.\nCu hngakchia nu meithal hliam hma tuar mi cu , Meihthila ( မိတၳီလာ) General hospital, Meihthila checkhlat nak zung, Naypyidaw ihkhun 1000 umnak General hospital, Naypyidaw General hospital, Laywai(လာ္ေဝး)sii inn,ihkhun 200 umnak sii inn, Tankah(သံဃာ့) sii inn, Naypyidaw check hlat nak zung hna ah Kal pi si nain ,zeibantuk sii inn hmanh nih an cohlan hna lo caah Meihthila ( မိတၳီလာ) ah an kir than tiah Pyitaya mi bawmtu( ျပည္သာယာ လူမွုကူညီေရးအသင္း)nih an Facebook ah an langhter .\nTang 7 sianghngakchia nu, a nun humhim nak caah thin phang cu a si lo nain, sii lei thlopbul a hau ngai tiah theih asi. Khit Thit Media, RF: The Chin Post


Rung Lian Ceu Tial Cung Thang le Esther Dawt Chin Sung nih hin laimi a kan cawisang a ruang – The Cherry Par\nRung Lian Ceu Tial Cung Thang le Esther Dawt Chin Sung nih hin laimi a kan cawisang a ruang\nA cung tlang he pehtlai in’ Nungak muidawh hlasak Thiam Esther Dawt Chin Sung nih hin pakhat nakah laimi a kan cawisang nak cu ka van chim hmasa la, kan thei cio bantuk in kawlram chung ah Myanmer idol cu tuah lio asi bantuk in’ kan farnu esther Dawt Chin Sung zong ai zuam cuama lio asi, teinak a va hmuh te maw hmuh te lo cu thei asi rilo nain, Esther nih Myanmer ai zuamnak thawngin hin kawl mipi nih laimi hi a kan theih hlei ah upat nak le ttih zahnak an langter.\nRung Lian Ceu zong cu kan theih ve bantuk in kan laipa ah cun a tu tiang ah cun a mah bantuk in a thawngmi le a cak mi an um rilo, paih leiin a min a thang ngaih lio te asi, a mah thawngin laimin a tha fawn India miphun lakah ah le mirang miphun lakah.\nTial Cung Thang cu boxer pakhat asi bantuk in a mah thawngin vawlei cung mipi kan ti ah cun kan palh lai lo, laimi hi theih dih kan si fawn Tial Cung Thang Siseh Esther Dawt Chin Sung, Rung lian Ceu nih hin laimi hi miphun dang hmaiah kan min a thar tar ih, a kan cawisang hi asi, lawmpi cio hna u sihlaw’ Pathian tu nih kilveng peng ko hna seh.\nPrevious Post:Esther Dawt Chin Sung diarhmun zoh tikah thinphang bak asi lungthin nuam kho lo\nNext Post:Chin Ramkulh Mah tein Uk Nak Phunglam an ser cang


Breaking News: US cu Tihnung Dirhmun a si rih caah Ralkap tam tak tak Washington D.C ah chiah an si Peng Rih Lai – Kawltu Team\nBreaking News: US cu Tihnung Dirhmun a si rih caah Ralkap tam tak tak Washington D.C ah chiah an si Peng Rih Lai\nJanuary 25, 2021 January 25, 2021 Amon Ka Si\nBreaking News: US cu Security caah tihnung Dirhmun a si rih caah US Ralkap 5000 tal cu March Thla tiang Washington D.C ah Chiah an si Rih Lai: US ram ventu ralkap thong tampi cu DC ah March thla cheu tiang cu chiah dawh an si rih. US Security caah tihnung dirhmun pakhat khat a chuak kho peng tiah nawlneitu lei nih an ralrin an pek. Tutan ralkap tampi an umnak hi January 6 US capitol buainak hnu khan a si.\nRalrin le thinphan awk thil tete a um rih caah US ram vengtu National Guard pawl hi DC ah umter peng rih an si. A tlawm bik ah Ralkap 5,000 cu Wahsington DC ah hin March thla cheu tiang an um rih lai. An tam tak tak.\nA D.C. homeland security official lei nih an chim ning ah “ Kan iruah ning ah a ra laimi ah Security a herh tak takmi itonnak pipa (event) a um rih lai” tiah a chim. Tutan US Capitol le pawngkam DC ah ralkap hi tam tak tak chiah an si. January 6 i US capitol i buainak a chuah hnu khan ralkap pawl hi ventu dingin chiah an si. Cozah nawlneitu pawl itonnak pipa um ngai dawh a si rih caah venhimnak tha te tuah an itimh hi a si.\nAsinain hi ralkap pawl hi ih nak le um nak huaha neilo in mawttaw parknak hna i an ih caah State 4 hna i Gonvernor hna nih cun an State ralkap pawl hi kir cang dingin nawlnak an tuah. A tlawm bik ah ralkap 5000 tal cu buainak pakhat khat a chuah sual ah tiah Washington D.C. ah March thla cheu tiang hrawng cu chiah an si rih lai. Source: Daily Mail\nRelchap:- Tuni Sunday ah Biden aa Pum Ve\nA voi 46 nak US President Thar Biden cu tuni ah aa pum ve. US President a si hnu in a voikhatnak aa pumh hi a si. Tuni Sunday ah a voikhatnak caah Biden hi White House in hla lo te i a ummi Holy Trinity Catholic Church, Washington ah aa pum. Biden hi RC (Catholic) biaknak a si.\nUS President hna lakah a voi 2nak RC President a si. Tutan aa pumhnak biakinn hi US President a rak sibali John F Kennedy nih a rak i pumhnak biakinn kh a si. John F Kennedy hi US President lak i RC (Roman Catholic) hmasabik a si. Biden hi amah lawng siloin afapa Hunter le a tu le pa hninh Finnegan, kum 21, le Maisy, kum 20 hna nih an telpi. Biakinn aa pumh pah hin mipi nih heh tiah an zoh. Source: Daily Mail\n← BREAKING NEWS: Tuni Sunday ah Biden aa Pum Ve (VIDEO)\nPu Rem nih a Kut Bak in Bible a Tial Dih Ko →


Breaking News: Rev. Dr. Hai Vung Lian Thawng update – Hakha Cherry\nBreaking News: Rev. Dr. Hai Vung Lian Thawng update. Atu te kha ECBC an Khrihfa upa Pu Sang Kung he kan i chawn. Atu te ah khan an nu he kan i chawn i nizan nakcun a ttha deuh ngai tiah Phone an ka chonh a ti. Lung dong lo in faakpi in thla cam piak cio ko hna usih. J.P. Biak Tin Sang.\nLaimi Khrihfa tampi cu chawva tu kan i thim, Pathian tu nih kan ngaithiam hram ko seh. Tiah alanghter. Tutan thil a cangmi hi a deu sawhsawh le ahman lomi thil asi lo. Ataktak mi thil asi. Pumpak pakhat cio zong nih lungfimnak ah hmang hram hna usih.Credit-CBN\nAtulio hi Covid-19 zawtnak USA ah a karh ngai tiin theih asi. Laimi chung zongah a vun karh than i kan kiangkam ah a zawmi zong an vun karh tiin theih asi ve\nCanada Chin mi nih kan pa bik ah kan iruah i kan bochanmi kan pa Dr. Tam Aung Ling nih November 23, zinglei 10:05 ah ruahlo tuk in


Myanmar President nih thongtla 25,000 a thlah hna lai | THE CHIN EXPRESS\nMyanmar President nih thongtla 25,000 a thlah hna lai\nBuddhist Kumthar (Thingyan) lawmhnak caah Myanmar President Win Myint ngaihthiamnak in thongtla 25,000 dengmang an thlah hna lai.\nAtu an thlah thluahmah hna lio asi.\nMyanmar ram ahcun kum fatin Buddhist Kumthar lawmhnak caah president nih thongtla tampi a thlah tawn hna. Liamcia kum tlawmpal chungah tu kum thlah a timhmi hna hi an tambik.\nPresident Win Myint nih, “rampumpi ah thongtla 24,896 cu an sualnak kan ngaihthiam hna lai i kan thlah hna lai,” tiah a chim.\n“Thlah dingmi lakah ramdangmi 87 zong an i tel,” ati.\nThlah dingmi pawl cu zei bantuk sualnak in thongtlami dah an si, ti balte a chim lo.\nThong Zohkhenhnak Zung biachimtu Zaw Zaw nih, “thlah dingmi tampi cu coronavirus zawtnak tih ruangah thlah timhmi an si lo,” tiah a chim.\nMyanmar ram ah coronavirus zawtnak ngei hmuhmi dihlak 85 an si cang, mah chungah 4 an thi cang.\nZawtnak karh hlah seh tiin cozah nih minung tampi i but/pumh a khap nain tu zingka kha Yangon um Insein thongin ah an chungkhar dong dingin minung tampi an i bu.\nNi kum zongah president nih Thingyan puai lawmhnak caah thongtla 23,000 hrawng a rak thlah hna. Kum chin ahcun thongtla 8,000 hrawng a rak thlah hna.\nTutan thlahmi lakah cozah soisel ruangah thongthlakmi pawl an i tel ve lai maw ti hngalh asi rih lo.\nThong Zohkhenhnak Zung nih cun, “Myanmar ram ah ramkhel ruangah thongthlakmi an um lo,” ati nain minung covo aupi tu pawl nih cun ramkhel kong an ruahning chim ruangah thongthlak mi tampi an um, an ti.\nThlahmi lakah mah bantuk cu an i tel ve lai maw tiin an hal nain Zaw Zaw nih, “thlahmi pawl cu Thong Zohkhenhnak Zung nih min kan bunh hna lo” tiin a leh hna. Insein thong bawi nih “cozah soiseltu pawl an thlah ve hna lai maw ti cu ka hngal lo” ati ve.\n“Cozah nih ramkhel ruang thongtla an um lo a ti nain min cazin a kan hal i min 70 leng kan pek hna,” tiah Aung Myo Kyaw, Ramkhel Thongtla Bawmhnak Bu (AAPP) hruaitu nih a chim.\n“Pakhat tal an thlah hna maw ti cu atutiang kan hngal rih lo,” ati.\n“An ruah ning zalong tein an chim ruangah 2019 ah minung 331 len tazacuai an tong,” tiah NGO Athan nih a langhter.\nThongthlakmi lakah, kan hnu thla ah cozah nih internet a phih ruangah sandah a piahmi siangngakchia pawl zong an i tel.\nAAPP nih, “Myanmar ram ah thongtla 92,000 leng an um. Thonginn cheukhat ahcun khaan an i zat lo caah a tlummi nak let 2 le let 3 tam tiangin an chiah hna. Tutan ah an thlahmi hna hi cheuli-cheukhat fai an si lai tinak asi,” ati.\nNain, cozah nih cun nai hrawng rampumpi thongtla dihlak zeizat dah an si ti a langhter lo.


Mah Chanukkah? What is Chanukkah? – Rabbi Elli Sarah\n« Here and Now: D’var Torah On Parashat Mikkeitz – Rabbi Elli Tikvah Sarah» Remembering Nelson ‘Madiba’ Mandela 18th July 1918 – 5th December 2013


Tuzan Myanmar Idol Zuamnak Result Nih Kalung A Ka Tuai Ngaimi Pakhat – Chin World News Evening\nTuzan Myanmar Idol Zuamnak Result Nih Kalung A Ka Tuai Ngaimi Pakhat: Tuzan ah Myanmar Idol nih vote result an van thanh cu kan Chinmi chungin an pathum ning tein Top 6 ah an kai tthan cu lunghmui kho tuk. Benjamin Sum cu Bottom 3 ah a tthu kho men tiah an chim nain hnangam tein Top 6 ah a kai tthan kho. Cu bantuk tthiam in kan hnu zuamnak Bottom a tthu cang mi Esther le Uaw Kee zong hngngam tein an kai tthan.\nBenjamin Sum balte atutiang vote tlawmbik 3 ṭhutden ah a ṭhu bal rih lo, Direct in a kai colh peng. A aw ttha taktakmi Aye Mya Phyu cu kan hnu zarh he tu zarh he vote tlawmbik pathum tthutden ah a tthu. Amah hi winner ngah khotu asi ve tiah mi tampi nih an zumhmi asi nain atu ning te cun a caah ruahchannak a tlawm ngai.\nTu zaan vote tlawmbik pathum tthutdenh ah Aye Mya Phyu he a tthu ve mi minung pahnih cu Moo Ler le Htet Inzali an si. Anmah pathum lakah vote tlawmbik mi Htet Inzali a tla, i Aye Mya Phyu le Moo Ler cu an kai tthan. Atu tiang thil sining zoh tikah Chinmi pathum lakah pakhat paoh cu Grand Final tiang phak khawh dawh an si. An aw zong a ttha ve hrim i winner zong si khawh si.\nTuzan Myanmar Idol zuamnak result thanhnak i Aye Mya Phyu nih ka lung a ka tuai ngaimi pakhat um. Cucu kan theih cio dih bantukin Aye Mya Phyu cu an lak ah a thiambik dirhmun ah um ti usih law kan palh lai lo, Kawl miphun asi pinah hawinak in a thiam i, vote le dirpi tu zong kanmah Laimi nak cun a ngei deuh lai ka ti, nain a pehtlai tein a niambik tthutnak Bootom 3 ah a tthut tthan mi hmuh tikah ka ar ko.\nMah nih a fianter ngaimi cu kanmah chinmi pathum lak zongah an thiam ko tiin hnangam awk an ttha hrim rih lo. Myanmar Idol nawlngeitu hna nih an kalpi ning hi aa phundang ngaiin ka hmuh ko. Hlasak ko ko ahcun Aye Mya Phyu tluk mi cu an um rih lo nain Bottom 3 voihnih khelte bak an tthutter mi nih ka lung a ka tuai ngai ko hih. Kan nau le pathum thazaang pek tu hi daithlang hna hlah usih. Lawmhnak he Pa Khum. Credit: Pa Khum


KIA nih ralhrang mawtaw kangh dihlak in an kah piak hna – Lai Lungrawn Post\nKIA nih ralhrang mawtaw kangh dihlak in an kah piak hna\nJuly 29, 2021 July 29, 2021 admin Thawngpang\nMungin peng ah rallokap mawtaw cu KIA nih an kah, Shan ramkulh hmunhma cheukhat zongah kahnak a um Kachin ramkulh,Mungin peng Mawhan le Nanhsiaung khua kar ah nihin ah KIA le rallokap kar kahnak a chuak.Kachin ram lei ah a rak kai mi raallokap mawtaw hna cu KIA ralkap Brigade 8 Batalian 45 nih an bawh hna i an kahhna.Shan ram chaklei Mungku peng Nawngphine khua pawng ah July 28 zing suimilam 10:00Pm hrawng ah rallokap le MNDAA kar ah kahnak a chuak the chin post.\nThawngdang American Ramchung Ah Delta Virus Karh A Rang American ramchung ah zawtnak chawnh a rang tuk mi Delta virus a karh caah, tha ten i kham khawh nak ding ah virus runvennak sii cu chunh cio ding in le,rianhmun le misin chawh kal tik zong ah mask bunh cio ding in nawl a chuah.\nAmerican ah Covid zawtnak ruangah nunnak liam mi hi 611000 leng an si cang,June thla dih lei ah khan nifatin zawtnak a chawnmi hi 12000 hrawng an si, atu ahcun nifatin zawtnak ngei mi mizaw thar hi 6000 leng tiang an karh.\nNancy Pelosi zong nih hluatdaw ah ho poh nih hmurhuh i huhcio ding in zulhphung a chuah than.Minthang tuk si mi tangka thap lentecelhnak rianhmun um nak Nevada ramkulh Las Vegas khua zong ah building chung ah mask huh cio ding in zulhphung a chuah Missouri ramkulh Kansas City zong ah cun bantuk zulhphung cu an chuah.\nAmerican thawngzamhnak hmun ngan pakhat si mi Washington Post zong ah riantuan tu dihlak September thla lai hrawng zungkai hlan ah runvennak sii chunh cio ding in fian an si.Research an tuah ning ah runvennak sii chunh cang mi hna zong zawtnak chawnhkhawh than an si caah tih a nung ko,mizei loh nih kan riantuan nak le umkal nak kip ah mask huh cio ding le ralrin ten um cio ding tiah an langhter the chin post.\nSAC ralhrang coronavirus a zaw mi pawl an zoh khan duh hna lo\nZualko:Thantlang Zung Hmun Sang um Pu Lal Mawng Cung Covid -19 zawtnak in a nunnak a liam


Nikhat Chung Kah Doh Nak Ah SAC Ralhrang 100 Leng Mipi Ralkap Nih An Nawn Hna – My News\nNikhat Chung Kah Doh Nak Ah SAC Ralhrang 100 Leng Mipi Ralkap Nih An Nawn Hna\nadmin May 1, 2022 Leave a Comment on Nikhat Chung Kah Doh Nak Ah SAC Ralhrang 100 Leng Mipi Ralkap Nih An Nawn Hna\nMyanmar ram pumpi in dohthlennak tuah hnu April 30, 2022 nikhat chung kahdohnak ah SAC ralkap 104 an thi i, PDF 13 an nunnak a liam, tiah Yangon Khit Thit nih a thanh. Cazin ning ah SAC ralkap a thi mi hi Sagaing ramṭhen Myaung ah 3, Kahta ah 15, Shwe Bo ah 1, Tanhse ah 10, Monywa ah 2, Shan ramkulh Ywa Ngan khua ah 10, Karenni ramkulh Demosu ah 2, Chin ramkulh Hakha ah 25, Mandalay ramṭhen Nua Htoo Gyi ah 6, Pago ramthen Taungoo ah 8, Magwe ramṭhen Pauk peng ah 3, Kyaw ah 15, an dih lak 104 an si. PDF lei in Khin U ah 5, Yua Ngan ah 5, Pauk ah 3, an dih lak 13 an nunnak liam.\nMandalay Ramṭhen, Nuathugyi Peng Kahdohnak Ah SAC Ralkap 8 An Thi: Mandalay ramṭhen, Nuahtugyi (နွားထိုးကြီး) peng Watloe (ဝက်လူး) khua ah SAC ralkap ti than hna cu nihin May 1, zinglei suimilam 7:30 ah bomb puahhnawh an ton caah SAC ralkap 2 an thi, tiah Nuathugyi PDF sin in theih a si.\nApril 30, zinglei suimilam 8:00 ahkhan Nuathugyi peng Pinsi(ပြင်စည်) khua nitlaklei ah SAC ralkap motor pakhat cu bomb puahhnawh a si i, cu motor cu a rawk i SAC ralkap 6 nak tlawm lo an thi, tiah Nuathugyi PDF hruaitu nih a chim. “SAC ralkap 10 hrawng an si i, Pa-de-ta bomb lung 14 kan puahhnawh hna, cu chung ah cun minung 6 an thi,” tiah Nuathugyi PDF hruaitu nih cun a chim.\nApril 27 zong ah khan Nuathugyi peng Pinsi (ပြင်စည်) khua sianginn ah umhmun a khuar mi SAC ralkap hna cu 40mm in kah an rak si i, 2 an thih lengah pakhat cu fak ngai in hliamh a rak si.\nSAC Thawng Pe Tu Dalan Pa An Thah Dan Cu Lunghmui Lawlaw →\n← ASEAN Zong Ai Sum Kho Ti Rua Lo NUG Cu Cozah Pakhat Ah Cohlan Ding In Ton Nak Le Kawl Ram Mipi Bawm A Timh Cang


Salai Ceu Bik Thawng: NLD Tuahsernak Hi Upadi Ning In Kan Dawi Lai – Chin World News Evening\nNovember 19, 2020 Salai Van Chin News\nKan rampi thimnak cu dih cang. US lei zong a dih cang, cun kan mah kawlram chung thim nak zong cu a vun dih, mipi nih kan i zumh ngai mi miphun party nih tei nak a hmu lai tiah kan ruah len cio si nain ruah lo pin tei nak an vun hmuh lo tik ah mi cheu cu an tha a chia ngai cio, tutan ah Cm Page nih Kan lai pasal tha Salai Ceu Bik Thawng cu interview an tuah i a leh mi hna hi vun zoh ve tuah.\nSalai Ceu Bik Thawng nih a tang lei banghin a chim: Thimnak a dik lo in ka hmuh, upadi ning in kan kal lai. Tulio CNLD bahu GS a simi Salai Ceu Bik Thawng nih “tukum Kawlram thimnak hi a zalong mi thimnak a si ko nain a dik lomi thimnak a si caah upadi ning in kan kal a hau te lai” tiah CMpage he biaruahnak ah a chim.Biahaltu nih tukum Kawlram thimnak hi USDP le party dang tete nih a dik lomi an timi pah caang nang nih zeitindah na hmuh ning le ruah ning a si tiah a hal.\nA hal lio an Salai Ceu Bik Thawng nih tu bantuk in a chim hi a si.Salai Ceu Bik Thawng nihcun ” tukum thimnak ahhin tangka i peknak tete zong a um ti kan theih. Khuate tiang in hlathlainak kan tuah cuahmah hi upadi ning in kan i ti a herh te ko lai” tiah tuzan November 18,2020 CMpage he biaruahnak ah a chim.\nKum 2020 Kawlram thimnak cu a bik in USDP nih a dik lo an ti caah Neypydaw ahcun USDP party le UDP party minung thong reng lo nih duhlonak zong an langhter.\nRelchih: A hngakchiat lio ah tha tein a holh khawh lo caah heh tiah an rak nih sawh. A nupi pakhatnak he restaurant ah an i ching le rawl an ei lio ah tangka pek awk a ngei lo caah a darling Neilia nih cabuai tang in $20 tlap a pek chom.\nRalkap tlak ai tim nain asthma a ngei caah na fit lo an ti le an sungh ter. 1988 ah voihnih tiang thluak lei surgery ai tuah. Motor accident ruangah a dawt tuk mi a thaisung nu le a fa nu nih an thih tak. A nupi le a fanu nih an thih tak caah a mah le mah tiang lainawn ai rak tim bal.\nKhah! A Hnu Bik Thawng: Georgia State Vote Rel Tthannak Ah A Dik Lomi Hmuh Si Tthan


Kah Doh Nak Ruang Ah Kayin Ram Kulh Ral Zam An Tam Chin Cang – Thechinlandtoday\nKah Doh Nak Ruang Ah Kayin Ram Kulh Ral Zam An Tam Chin Cang\nadmin December 16, 2021 Leave a Comment on Kah Doh Nak Ruang Ah Kayin Ram Kulh Ral Zam An Tam Chin Cang\nKayin ramkulh, KNU Brigade 6 hmunhma chung ah LayKayKaw (လေးကေ့ကော်)kahdohnak ruang ah ralzaam mi zapi 2000 reng lo an um, Lay Kay Kaw khuapi chung ah chuak kho lo in an kham mi mizapi 500 hrawng an um tiah khuami hna sin in theih a si.\nNizan zinglei sml 11:00 in a thawk mi kahdohnak ruang ah ralzaam mi zapi an um i a tu ah ralzaam mi zapi 2000 hrawng an um i LayKayKaw khuapi chung samg damg dang hna zong ah an kham kanh mi mizapi 500 leng an um tiah khuami hna sin in theih a si.\n” Khuate lei ah ralzaam 1300 an um. An mah cu hmun 4 ah an i then. Sianginn, Pungki sianginn, khrihfa biakinn hna .Lay Kay Kaw khuapi chung zong ah an kham mi hna mi zapi 500 hrawng an um,” tiah khuami hna nih an chim chap.Ref. Khit Thit Media\nShwebo Khuapi Ah Ralhrang Nih Cycle Pahnih Phirh Ruang Ah An Kah Hna →\n← Yangon Bomh Puah Ruang Ah Salai Johmson Le Mg Kyaw Thiha Nih Ram Le Mi Phun Caah An Nun An Pek


Pi Ngun Thluai Cin Le A Chungkhar Nih Kawlram Tangka In Ting (100) CNF/A Caah An Hlut – The Cherry Par\nPi Ngun Thluai Cin Le A Chungkhar Nih Kawlram Tangka In Ting (100) CNF/A Caah An Hlut\nJapan ram i a um mi Pi Ngun Thluai Cin le a chungkhar nih kawlram tangkaa in ting (100) CNF/A caah an hlut tiah thawng kan theih. Pathian nih thluachuahnak pe chin ko hna seh. Atutan, CNA/F a soiseltu tampi lak ah a bawmtu chungkhar cu upat awktlak taktak chungkhar an si, Pathian nih thluachuah chin ko hna seh. Pi Ngun Thluai Cin Nih CNF/A Ks. Sing 100 a hlut mi hi a tam taktak ko. Chin miphun a simi paoh nih kan lawmhpi cio lai dah.\nPi Ngun Thluai Cin hi 2020 kum a voi 72nak Chin Miphun Ni ah Thantlang i khuangcawi a rak si. Japan ram um a si i, Chin ramkulh Hakha khualipi zongah 3 Star Hotel an sak cuahmah mi zong a si. Pi Ngun Thluai Cin hi Vomkua khuami Pi a si i, tu bantukin a chungkhar nih Chin miphun dohthlennak kum 33 tlin ni ah CNA/F cu Kawlram tangka Ks. Sing zakhat (100) an bawmh hna tiah CMpage le Chin Cable Network Channel nih an langhter.\nRelchap, March 20, 2021, The 33rd Chin Revolution Day. Atu lio Kawlram ah ralkap puarhrannak a chuah caan ahhin kan thin a hung i kan tuar kho cio lo. Miphun fa santlailo te kan simi kong ah kan lung a fak. A taktak ahcun, Pathian nih a kan serning in cun vawlei cungah Chin miphun cu 2 million hrawng kan si lai tiin tuak a si. Kan tam tuk ko. Sifak santlai lo kan si ruangah a tlaumi kan tampi lai. Mah miphun sinak a tuak kho lo mi kan tampi lai. Cu caah, thisen khat a simi vialte kan i kawl than i miphun lian kan sinak langhter khawh hi a hau.\nKan Chin miphun cu Kawlrawn le Arakan State ah Asho Chins, East Chinram Myanmar, West Chinram India, le Southwest Chinram Bangladesh ah tampi kan um. Pathian nih Israel miphun sertu le khamhtu ah Joseph cu Egypt ram ah a thlah i bawi lianpi ah a ser bantuk in vawlei cung ram rum le dawh Asia, Australia, New Zealand, Europe, Canada le USA ah Chinmi 200,000 hrawng a kan thlah. Leikhuaza Chinmi dihlak ih 10% hi ramdang ah khua kan sa. Chinmi cu Khrihfa kan si hlan in Khuazing Pathian a ngeimi miphun kan si. Pathian cu a tha tuk i, kan pipu hna nih an bia lo. Nain, “Khuazing hnatlak lo in nun ding” an tih tuk. An tizah tuk. Ruah lo piin an naal sual hmanh ah “Khuazing” tiah chanhtu a aumi kan si. Rawhralnak a pe tawntu hna khuachia tu kha an tih i saram thisen in an tluanhtlamh. An biak kan ti ko lai.\n← Atu lio Kawlram ramkhel ah George Soros timi pa hi a biapi ngai.\nRev. Dr. Hai Vung Lian (Hanna Lian Pa) Update →


Sualnak Nei Lo Mipi Hna Cu Uico Ralhrang Hna Nih An Tuah To Ning Hna Cu Celh Ding A Si Hrim Loh Mu – Chintanbo\nSualnak Nei Lo Mipi Hna Cu Uico Ralhrang Hna Nih An Tuah To Ning Hna Cu Celh Ding A Si Hrim Loh Mu\nkhua pawng ah May 27 zanlei suimilam 4 hrawngah khan khua mi hna cu ralhrang pawl nih motor cycle pakhat ah minung 2 nan i cuan ti ruangah meithal in an khah thah hna hnuah an ruak cu mei in an khangh tiah tualchung mi nih Khit Thit Media sin ah an chim.\nZahan zanlei suimilam 4 hrawng ah khan motor Cycle pakhat ah minung 2 nan i cuan ti ruangah hna cu ralhrang uico rual nih an kah thah hna. An thah nak hna hi ဘလဘ khua pawng ah a si i, an ruak cu mei in an rak khangh hna” tiah tual chung ummi pakhat nih a chim.\nThawngdang, Nu pa nun kong relchap, Ka nupi he kan i ton daan le a hnu ah kan ton mi ningzak tuk a si mi kong a tawi fiannaak in ka rak ttial. 2015 ah khan Kan khua ah unau nu pahnih hi an um i a unu hi cu mifel le mi ttha, Thinlung a tluangtlam i khua zong faakpi in a ruat mi a si. A si nain a nau nu hi cu lungchung chuak mi poh a tthat maw tthat lo ah maw a chim bur bur tawn mi a si i, a si nain a thinlung hi a thiang i hawile komh daan a thiam pinah a holh tam ngai mi as i Muisam le pumrua ahcun a u naak in ai dawh deuh i a luck zong a luck deuh fawn.\nHi hna unau i an nu le an pa cu buainaak faak tuk an ton ruangah an i tthen i an nu zong pasal dang a ngei i an pa zong hi nupi dang a ngei cawlh ve tik ah an unau in pa ei le nu ei sinah um cu an duh lo caah an pi le pu sinah khua an sa ve. Mi rum cu an si lo nain a herh mi thil hna cu i cawk dingah harsatnaak an ngei lo i an duh mi ti le rawl cawk naak zong ah an mah tawk te cun phaisa ah an lungre a thei bal lo mi chungkhar an si.\n2015 Christmas ni rawldum naak hmun ah an unau hin kan i ton hmasat bik cu a si. a naunu cu a mui le ai dawh umtu tthut to le a thiam i uar tu tlangval tampi zong a ngei mi a si. kei zong nih ka hmuh ka in ai dawh naak nihcun ka thinlung hi a laak viar i Nupi caah saduh ka that nain an nih chung le kan nih chung cu kan dirhmun ai thlau tuk i,an nih cu an nuncan an standard a sang tuk mi an si i tlangval cangkang tampi nih an uar mi le an duh tuk mi a si caah kei nih cun ka phu lo ti hi kai hngalh caah kan thinlung chung um dawtnaak bia cu ka phuang ngam bal lo.\nA si nain ka thinlung chung cun ka duhdawtnaak bia cu ka ruah leng mang tawn. a nih cu a thinlung a thian caah a u he hin tulio i a darling pa kong zong zei poi loin a kan chimh. voikhat cu kai tuar kho ti lo i ka thinlung chung um dawtnaak bia cu ka chimh i a si nain na fel tak tak si a tu ahcun i uar duh rih hlah sih hawikom ttha bantuk in i komh ko sih tiah a ka leh. a si nain cu ti ka thinlung chung bia ka ruah hnu ahcun kan i ton caan poh hin a ka zah i a ziaza zong ai thleng tuk cang.\nVoikhat cu a hawile birthday lomhnaak ah kal ding a si i kalpi tu hawi a ngeih lo caah a rak ka sawm i ka Bike in kan kal i ka hnu lei cun fek ngai in a ka kuh i nuam ka ka hei ti ning, a sian ka ruah tthaan mi cu a taksa a kih tuk ruang le tlaak a ttih ruangah a ka kuh naak hi a si lai tiin keimah le keimah cu bia kai al len. Birthday lomhnaak cun inn lei ah kan lawi i an inn ah kan kal, a unu hi Exam a ngeih lio a si caah inn ah a rak um lo i hastal ah a rak um. inchung ahcun kan tthu i lakphakti hna a ka so piak.\nInnchung i kan pahnih lawng kan tthut lio ahcun bai a ka hal i a tutiang hi na ka duh ti maw tiah a ka hal, kei nih cun kan duh kan dawt peng ko tiah ka leh. a mah zong nih a ka duhnaak bia cu a ka chimh ve i cu zaan cu an innchungah kan mah pahnih lawng kan um fawn caah kan duh mi thil cu zeihmanh ttih phaan awk um lo in zalong tak in kan i nuam i a ka duh tak tak caah a zeizong te hi ka caah a sian viar ti cu ka hmuh khawh.\nA thaizaan zong cu a unu hi a eaxam ruangah inn dangah a riak tthaan i cu zaan cu sau pi ka leng i ka riah lo lawng bak hi a si, kan tuah dingmi thil cu nan theih cio ka zumh. Ni dang ah khan cun tlangval tampi a kop hna ti cu a ka chimh tawn i a si nain a tu ahcun ka ca lawngah zumh awk a tlaak naak le keimah pakhat lawng a ka duhdawt naak kong tu a ka chimh cang. cu ti kan i uar hnu zongah a darling tthing hna le tlangval dang dang nih an rak call ca an rak kuat lengmang nain a hohmanh a let hna lo i keimah sin a um lawng ah ka hmuh hngan ah cakuat cu a rel tawn i kan pahnih in kan ni lengmang tawn. cu cu kan nu he hin kan i ton ning a tlangpi cu a si.\nkan i duh naak zong a hung sau deuh deuh i kan i duh deuh deuh caah voitam tak hi nupa nuamhnaak thil cu kan tuah i cu ti um na na cu a thi a rat ti lo naak kong a ka chimh i a si nain ka dawt tuk mi le ka duh tuk mi a si caah fa a pawi zongah zeihmanh khi poi tinaak ka ngei lo i nau test naak cu kan cawk i kan test, nau cu a pawi ti cu result ah a lang. kan lung a si deuh tthan lo i thlakhat a liam hnu ah kan test tthan i nau cu a rak pawi tak tak. Nu hna nih an fuh tawn mi Doctor sinah ahcun ka vai zohter i a mah zong nihcun nau a pawi ti cun fiang tein a kan chimh.\nCu caah kan pahnih cun kan zaam i ka chung le nih thlacam naak tein puai an kan tuah piak. ka nu hi a upa ve cang i innchung rian pawl zong a ttuan kho tuk ti lo i kan nu nih cun a tuah hnga ding mi thil vialte a tuah piak dih i ka nu zong cu ai nuam tuk i ka nupi cu a mah chungchuak fanu tak tak bantuk in a dawt ve. ka u le an nupi le inndang ah a chuak cang mi hna hi cu nau an pawi lio ahkhan an thin a tawi i ka nu zong rian an bom theng bal lo, nau an hung ngei i an puar chin chin i an tthatlo naak a zual chin chin.\nA si nain ka nupi tu cu nau a pawi buin ttuan awk a um mi rian poh a ttuan dih i ka u le hna i an nupi le he cun an i dang kho tak tak cu caah cun ka nu nih hin a dawt khun naak hi a si.nau ngeihcaan cu a hung tling i fapa te a kan hrin piak caah kan chungkhar in lomhnaak in kan khat hna. Ka pa lebang cu ai lomh tuk ah Vok lian tak tak in naute cu a kan lomh piak. kan naute cu midang nih hin a nu he long an muisam an i lo an ti nain lunghrinh awk zei ka hei ngei lem loh.\nA si nain thla ruk hrawng a hung si cun ka thinlung chung te khin lunghrinh naak ka hung ngei ve.a ruang cu kan chungkhar ahhin a hohmanh sam kir kan um hna lo i ka nupi zong hi a sam kir mi a si lo nain kan naute cu a sam a kir. naute nih cun a ka duh tuk i ka sin longte ah a um caah kei zong nih a muisam hi keimah he i lo lo hmanh sehlaw ka fa a si lo zongah mawhphurtu cu keimah pei ka si ko cu tiin dai tein ka um ziar i ka pa belte cu kan naute muisam a zoh ah lunghrinhnaak lianpi a ngeih pin ah ai nuam kho ti loh.\nInnpa chalthlang le khua mi hna nih kan naute he cun kan chungkhar kan muisam ai lawh lo ning cu an hmuh caah mak an ti cio. ka fa a si tak maw si tak lo ti hi voitam pi test tuah dingin ka thinlungah a ra nain result ah ka fa a si lo zia lang sehlaw zeitin ka um lai ka fapa bantuk in ka dawt cang fawn caah test tuah cu ka duh tthaan loh. kan nu hi kan i ngeih ni in tutiang ahhin lunghrinhawk pakhat hmanh ka ngeilo i a si nain keimah he kan i ton hlaan ahkhan a darling dang pawl he an it tti tawn ti belte cu ka theih fian fawn.\nBazar ah thil cawk dingin kan chuah caan ah ka naute pom mi cu mi nih a ho fa dah na pom tiah an ka hal tawn i nuam ka ti lo ngai tawn. kei cu ka sam hi a ding i cun ka cel hi a kau, ka hnar hi a hme a si nain ka fapa cu cu bantuk ka muisam cu pakhat hmanh a keng ve loh. a mit le a hnar cu a nu he an i lo i kan nu le kei hi kan hmai a pum nain kan fate cu ahmai hi a zawl i a dang zong kan i lawh lo naak lawngte a si i a pel te hmanh khi i lawh naak kan ngei lo hrim hrim.\nKan naute kumkhat tlin naak birthday kan tuah i cu cu caanttha ah i laak in kan nu cu a mah te lawng in inn cung lei ah ka hruai i ka thil hal ding mi hi kai harh tuk caah ka tha zong an ther dih. tha ther bu le ttih bu cun kan nu cu hi cen hi kan um tti cang i naute hi keimah fa tak tak a si maw ka fa a si lo zongah ka fapa bantuk in ka pom ko lai tiah ka hal i ka biahal mi cu let loin holh loin in a lu ai khun i a mitthli a tla.\nChimh hi kai tim tawn nain nangmah fa bantuk in na dawt tuk cang ruangah hi hnu i nangmah fa a si loh timi vun in chimh ding cu ka caah a harsa tuk i kan chim ngam lo, ka thinlung chungin nichiar te nuamh lo naak hi kong ahhin ka ngei peng tiin a ttha bu in keimah thiam lo a si ka ngaithiam tiin ka kut cu fek tein a ka tlaih buin kumthar ahkhan ka tlangval tthing a rak tlung ve i kan pahnih te lawng in kan i hmuh caah thil dawhlo kan tuah i cu naak cun fa hi ka pawi hi a si.\nka nau pawi mi hi na fa a si loh ti ka theih hnu cun nangmah sinah hin i phuhrun naak lianpi ka ngei peng, cun nan dihlak in naute hi nan fapa tak tak bantuk in nan dawt caah thil sining zeihmanh kan chim hngam hna loh hi kongah hin na k angaihthiam khawhlo zongah ka pom ko khawh ko lai a si nain na sinah hin bia dik kan chimh hi asi tiah a ka ti. a mah kan nu ka hrim hr\nA si nain zei ti a si poh ah ka cohlaan in ka pom ko lai tiin bia kai kam cang caah kan nu cu hmaipanh tein hi thil hi hohmanh kan theih ter hna lai lo a si nain ka nu le ka pa cu vawlei cung ka pathian an si caah kan chimh hna lai tiah ka ti i inncung ahcun kan pahnih cun kan i kup i nuate hi ka dawt tuk ngakttah si dingin ka siang lo ka fa bantuk in ka zoh ko lai tiin kan nu cu ka hnemh.\nThil sining cu ka nule ka pa zong ttha tein kan chimh hna i a si nain an nih nih cun a hlaan pi khan hi thil hi lunghrinh naak an rak ngei cang i nan nu cu kan fanu tak tak bantuk in pei kan zoh mi si cu naute hi kan tupa ah kan pom in kan dawt tuk ko zeihmanh iphuhrun naak ngei hrim hlah tiin kan nu cu an hnemh.\nKan nu le ka pa hi Pathian a duh mi an si pin ah an thinlung a kau i an lung zong a sau mi an si cu caah kan nu hi an dawt khawh naak zong a si. ka fapa cu ka dawt chin chin i ka theihlo kar in midang nih an laak caang zong ah sau an sinah ka um ter siang lo i keimah tak cungah hin a um peng i keimah hi a nu naak in a ka duh i a ka tlaihchan deuh. dawt naak le zaangfah naak in khua ruah khawh hi a rak ttha hringhran ko.\nKan Fa Le Sianginn Kai Duh Ko Nain Kan Ralzong A Si Lo Mi Zei Ah CNF Tih Ruangah A Kai Lo Mi Hna Hi Zeiruang Ah Asi Ruah A Phu Cang\nAA Hriamtlai Phuhna Nih Cun SAC Ralkap He Kan I Kah Leng Mang Caah Mipi Nih A Him Nak Deuh Ah Um Ding In An Ti Hna


Chin Ramkulh Zohchunhtlak Taih-ne Sii-inn Ah Rihkhawdar Taih-ne Sii-inn An Thim – THE CHINLAND POST\nChin Ramkulh Zohchunhtlak Taih-ne Sii-inn Ah Rihkhawdar Taih-ne Sii-inn An Thim\nCity Hunter| 2018 April 18| Chin ramkulh, Rihkhawdar Taih-ne sii-inn cu 2017 kum caah Chin ramkulh chung i taih-ne sii-inn vialte lakah zohchunhtlak sii-inn ah Chin ramkulh Mizapi Ngandamnak le Thlopbulnak zung nih a thim i upat peknak Roca an tial tiah kan theih.\nTaih-ne sii-inn sining dirhmun le tahfung he aa tlak in Rihkhawdar taih-ne sii-inn cu sii thlopbulnak, sii-inn umtuning, a thianhlim ning, operation an tuahning, sii-ai an fimken ning, mizaw an thlopbul ning, hmunthur an hlonhning, zunput, ti kholhnak tibantuk an hmanning a tlamtlin ca le a thianhlimnak cung ah Chin ramkulh taih-ne sii-inn vialte lak chung in 2017 kum caah atu bantuk in zohchunhtlak taih-ne sii-inn ah an thim hi a si.\n“Chin ramkulh chung taih-ne sii-inn vialte lakah zohchunhtlak sii-inn i an thim ca le conglawmh upatnak roca pek kan simi cung ah kan i lawm tuk. Hi bantuk in zohchunhtlak laksawng kan hmuh khawhnak hi keimah pakhat i zuamnak lawng in a si khomi a si lo. Keimah he rian a tuantimi siibawi, nurse, zaanghleicawi le dawtnak in rian a tuantu hna vialte an i pekchanhnak, an i zuamnak, lungrualte in rian an tuantinak thawng in a si. Cu ruang ah ka riantuanti hawi chungkhar vialte cung ah kaa lawm. Zeiruang ah ti ahcun kannih cu team work in rian kan tuan, thianhlimhnak thawk in. A hramthawk ahcun mizaw cheukhat cu sii-inn ah rak i thlop lo in anmah ruahdomh in inn ah an i thlop. A hnu ahcun an lung a hung fim i mi tampi nih sii-inn an panh cang. Rihkhawdar taih-ne sii-inn nih mizapi sin ah chim kan duhmi cu kan dam lo kan i hngalh cangka mah ruahdomhnak he sii-ai i thlop lo in sii-inn ah ra uh ti k an duh. Rihkhawdar taih-ne sii-inn zong nih mizapi ngandamnak caah kan si khawh chung le dawtnak he kan in thlopbul ko hna” tiah Rihkhawdar taih-ne sii-inn tuanvo ngeitu Dr. Soe Thi Ha nih a chim.\nRihkhawdar taih-ne sii-inn ah ihkhun 16 a um i atu ah tuanvo ngeitu siibawi pakhat, sii-bawi bawmtu pakhat, nurse sayamah paruk, riantuantu dang pakua, an zapi 17 an si. 2017 kum chung a leng in mizaw aa thlopbulmi hi nikhat ah buaktlak in zatuak 15% tluk an si. Sii-inn ah a itmi (a chung) mizaw aa thlopbulmi hi nikhat ah buaktlak in 7% tluk an si tiah theih a si.\nPrevious Eagle Group Futsal Ah Huiraw FC Nih Pakhatnak An Co I Phukhat Kumkhat Chung Bar An Tong\nNext Thantlang Khuacuanhnak Tlangah Pu Lal Luai, Pu Van Kulh Le Vice President Pu Henry Van Thio Lung An Phun Lai


Breaking News: jocelyn Benson Zong Vote Kongah A Thinpgang Cang. Election Official Tu A Puh Cang Hna – Chin World News Evening\nBreaking News: jocelyn Benson Zong Vote Kongah A Thinpgang Cang. Election Official Tu A Puh Cang Hna\nDecember 19, 2020 Salai Van World News\nBreaking News.. Nizan ah khan Michigan Antrim county i full audit an tuah tthan hnu ah final result thawngthanhnak an tuah i, hlanthimnak result ah Joe Biden nih teinak a rak hmuh tawn. Sinain tutam final result ahcun Trump cu vote 9759 bakin teitu a si tiah thanhnak an tuah.\nJoe Biden nih hin vote 5959 lawng a hmuh tiah theih a si.. Tutan voe relnak ahhin seh hman loin kutin vote hi an rel hi si. Mah ruangah Trump cu thimnak ah teitu dik tak a si timi an hmuh chuah. Election result ah joe Biden teitu ah an rak phuan nain atu ahcun a sungmi dirhmun tu ah a um cang.\nA cunglei kong he pehtlaiin an secretary of state Jocelyn Benson cu hi kongah fianternak tuah dingin auh colh a si i, Jocelyn Benson nih cun kal aa timhlonak le keimah palh a si lo tiin a chim. Cu lawng si loin hi kongah hremnak pek ding an um ahcun Election official nih an tuar lai tiin Election official hna cu sual a phawt diam hna. A cunglei langhter ning a si ko ahcun Dominion cungah zumhlonak le lungtlinlonak a tam chin lengmang i, state dang vialtezong zohtthan dingin zumh a si cang.\nRelchih. Trump Kan President Atlingthan Lai: Na rel hlanah theihter hmasa kan duh: Joe Biden tanhtu caah cun Hell fate tlak he ailo kho caah, dawmhchawm haulo dingte in i ralrin te in relte. Michekhat cu thonhgin leiah an panhve cang lai. Democratic party le bawmtu cheukhat caah cun thonginn innka tawh an kawl cuahmah ve cang. Thil sining a lang chin lengmang.\nGeorgia , pennsylvania, Wisconsin, Michigan hihna hi biatak te in vote zohthan asi cang lai. Cun Arizona le Nevada zong zohthan dih a si lai. Tutan thimnak cu China, Rusia le Iran an itel ti a si. Georgia nih vote Joe Biden nih ateinak caah Trump vote cu 20000 renglo cu Joe Biden sinah an thial caah Joe Biden nih ateinak a si ti a si cang. Cuhleiah lih in kumtlinglo vote pawl cu tam takta an hmuhchuahmi cu kan tial cang kha. . Atu cu special taktak in zohtu hna nih an zohfel dih cang lai. State pa 6 cu.\nTrump hi zeitluk indah Pathian nih abawmh ti hi chimta ka duh. Athil tikhawhnak le lih vialte a theihdih khawhnak vialte hi Pathian nih theihkhawhnka fimnak a pek caah a si. Anmah thimciami lila nih an dirpi duhlo, amah thlaknak caah phaisa tam taktak Facebook ngeitu Zuckerberg nih $500million bak in a bawmh hna Democratic party pawl. A dang a tam tuk rih. Micheukhat nih Trump hi misual taktak a si an ti, laimi mi tampi nih. Cucu anmah tialtu kha lih chim an si deuh.\nAsualnak kum thumchung an kawl an hmu kholo, D pawl long hlah R eihmur a hmangmi nih an huat. An tei kholo a mah long adir cingcing, misual pawl cu dawi haulo tein anmah te in asual an iphuang i innrang pi an chuahtak thluahmah. Adin fel lomi cu a phuah hna. Pasal ciammam hihi ka uar tuknak cu a si. Atu cu a mah thlaknak khawr an cawhmi chungah Democratic pawl pakhat hnu pakhat an tla cang lai. Joe Biden fapa le Joe Biden cu Trump temnka hri an rak hrualminak ngandeuhmi hrinih a temve cang hna lai. An tuhmi cu zunko cang hna seh.\nWisconsin ah an hmuhtharmi lih vote cu 200,000 a si tiah an chim cang. Audit an tuahnakah, cuhnuah cun a dihlak state cu zohdih ding in nawl an chuahnak hi a si. An tuahmi sualnak cu pakhat hnu pakhat nikhat hnu nikhat a lang cang caah an caah ruahchanawk a um ti lo. Ralkap he zahan ngai a tlawnmi hna hi thil lianngan an tlunter te lai tihi zumhbikmi cu a si. An sawmmi zong hi ruahding tampi a um cang.\nMartial Law: Tlawmpal te in. Martial law cu hmangsehlaw, ralkap nih inn rangpi an kulhlai cun ithimnak a thar in an tuah lai. Dominion vote relnak an hmang ti lailo. Fiar le ziknawh an um ti lailo, zung vialte khardih chung a si lai. Cun a hodah teitu a si timi fiangte an Limdih hnuah an kalthan lai ralkap cu cu thimnakah a tlingmi nih tha tein an kan hruai te lai. Nain ahmang lai ka zum lo. Atu cu mak lawlaw in an fiar I an bag nih a tlumlo tiang in vote an fiar. Lakank Fox, CNN, ONM ,NTD\nKhah! Trump Sinnah Nawlnak Bia A Tamtuk Cang Hih\nBiden Ttanhtu Caah Cun Hell Tlak Si Ko Lai Hih. Trump President Si Lai!


Minthang Jennifer Lopez nih Afans Pakhat Cu Lunghmui Taktak In Atuah(+video) – The Chin World News\nMinthang Jennifer Lopez nih Afans Pakhat Cu Lunghmui Taktak In Atuah(+video)\nJennifer Lopez cu mi thawngthawng an um mipi hmun bak ah cun Raunchiest show atuah i cu ashow atuah nak hi Los Angeles tour asi i Nizaan saturday ah khan tlamtling tein ashow sexy taktak in alam nak performance cu atuah khawh cang i tuni ah hin akonglam tawite le asexy ning ahot ning avideo..\nHi ti an lam lio ah hin afans pakhat cu chance tha taktak apek i cu chance tha taktak apek mi ah cun thut denh cungah an thut ter i akut cu hri in an ttem i cun Jennifer Lopez le ahawile tiin an sexy nak vialte le an pumrua dawh nak vialte cu hi an fans pakhat sinah caan an hmang i cu ti an hman lio i an fans pakhat pa hi arak i nuam ngaingai i alunghmui ngai fawn.\nJennifer lopez nih cun hi afans pakhat pa athutnak ah cun avakal hnawh i, nuva silai bantuk tein khin avan tuaitam i acungah cun avan thu tlawmpal ah Jennifer lopez nih alam bu tein hla asa i ti cun ashow cu tlamtling tein ahman nak asi. Avideo hi asexy tuk ruangah nan fale zoh ter lo hrim hrim dingin kan nawl hna avideo hi nih chuak pah zoh nuam pah khi asi.\nBe the first to comment on "Minthang Jennifer Lopez nih Afans Pakhat Cu Lunghmui Taktak In Atuah(+video)"


Pa pawl Nungak ti ai kholh mi bih kan hei tan khawh ning le kan hei huam ning khi – Video – Onlinenungak\nPa pawl Nungak ti ai kholh mi bih kan hei tan khawh ning le kan hei huam ning khi – Video\nNungak a tawng ve ballo mi pawl hi nungak bih ding lawng an kawl i a poi kho taktak. Sinan, tuchan ahcun a reh ngai ngai cang. A hlan kan chan kha van tuak ve than cio usih law nangmah zong kha voikhat tal cu nungak na bih ve hrimhrim men lai ti zumh a um. Na upat hnu ah na bih lo hmanh ah na hngakchiat lio ah cun na hawi le he nan bih ve hrimhrim lai ti zumhnak a um.\nMilai patling pi nih nungak takkholh liao i zeitin dah ka bih ning si lai ti lawng a ruatmi minung hi cu an poi ko zangfak ngai ngai an si. Nungak duh zongah a cintawk a um. Tuchan minung hi cu an mak ko Nu zongnih an ka bihmaw bihlo tiah mi an ngia i bihtu an neih tikah an ra a lawm i ai nuam mi an tamtuk cang .\nNote : Capo le po lo kha cu rak thei ve ko mah na theih lo ah hin cun na poi ngai la.


Khuabawi Le Pawngkam Kilvennak – Hakha Cherry\nKhuabawi Le Pawngkam Kilvennak\nKhuate khuasa mi lawng hlah, khuapi chung khuasa mi zong pawngkam zohkhenhnak kong le saram kilvennak kong ah kan aukhuan a tlawm tuk rih. Saram lebang cu a ci mit pahmi an tlawm ti lai lo.Kan Chinram ah mu.\nTizu ngacel bel kanmah eikhim kan i humhak ti khawh a si. Furpi ah kan humhak i khuasik a phak cun kan tlaih viar t’han hna. Kanmah ca kan humhak bia. A t’ha pah ve ko. Ei lo i chiah rumro cu kan siang ve lo cu mu.\nSaram cu an lo pah cang. Tuhmawng zong kan t’hiam ngai cang hna. Lopil tlak loin kumkhua lo tuah uhsi ti zong ah kan ziate cu chuak hoi kaw kan tuah kho taktak lo. Zia hlun hloh a har an ti rua kha.\nKhuabawi hi pawngkam zohkhennak le saram kilvennak ca a biapi khun mi an si. Anmah Khuabawi nih mah bantuk lungthin an ngeih lo ahcun saram le pawngkam kilvennak tuah zong a fawi lo.Nawlngeitu dirhmun in an tuah khawhmi a tampi ca ah khuabawi kan thim tikah i fimkam deuh cang usih.\nFing le tlang, tu le hmawng, tizu le ngacel, saram le zuva kilven duhnak lungthin a ngeimi khuabawi kan herh ngai cang.Credit-Salai Thawngpi\nTrump a lungfaak ziar. Mitch McConnell cu a vun ngiar colh.\nAtu lio vulei cung i a um mi vialte hi hi hnu kum 100 ah cun ho hmanh kan um ti lai lo ti cu a fiang ngai mi asi.